text: συνιστούν οι επιστήμονες. Η σύσταση του ICES αντιστοιχεί σε ουσιαστική μείωση του TAC. Σύμφωνα με τη γενική πολιτική ελάττωσης της από έτους σε έτος μεταβολής των αλιευτικών δυνατοτήτων, το προτεινόμενο TAC αντικατοπτρίζει μικρότερη μείωση σε σχέση με τη συνιστώμενη από το ICES. Σύμφωνα με τις προβλέψεις του ICES, το απόθεμα βρίσκεται σε υγιή κατάσταση και μπορεί να αντέξει το προτεινόμενο TAC.Για τα αποθέματα γάδου, τα προτεινόμενα TAC αντικατοπτρίζουν μια μακροπρόθεσμη προσέγγιση, με την οποία τα TAC και η αλιευτική προσπάθεια μειώνονται σταδιακά σε βιώσιμα επίπεδα σε διάστημα ορισμένων ετών. Παράλληλα με την παρούσα πρόταση η Επιτροπή θα καταθέσει πρόταση για μακροπρόθεσμο σχέδιο διαχείρισης της αλιείας αποθεμάτων γάδου στη Βαλτική Θάλασσα. Κεντρικό στοιχείο του σχεδίου είναι η σταδιακή μείωση της αλιευτικής προσπάθειας σε επίπεδα μακροπρόθεσμα βιώσιμα, τα οποία θα αποφέρουν υψηλές και σταθερές αποδόσεις. Επομένως, τα προτεινόμενα TAC δεν ακολουθούν τη γνώμη του ICES για τα αλιεύματα, αλλά αντικατοπτρίζουν τη σταδιακή προσέγγιση που πρόκειται να εφαρμοστεί στο μακροπρόθεσμο σχέδιο διαχείρισης.Κύριες οργανώσεις/εμπειρογνώμονες που συμμετείχαν στη διαβούλευσηΟι επιστημονικές οργανώσεις που συμμετείχαν στη διαβούλευση ήταν το Διεθνές Συμβούλιο Εξερεύνησης της Θάλασσας (ICES) και η Επιστημονική, Τεχνική και Οικονομική Επιτροπή Αλιείας (ΕΤΟΕΑ).- Εκτίμηση των επιπτώσεωνΤα προτεινόμενα μέτρα, εάν εφαρμοστούν, θα οδηγήσουν σε συνολική αύξηση των αλιευτικών δυνατοτήτων για τα κοινοτικά σκάφη στη Βαλτική Θάλασσα. Οι αλιευτικές δυνατότητες για το γάδο και ορισμένα αποθέματα ρέγγας θα αυξηθούν και μόνο για το απόθεμα παπαλίνας οι αλιείς θα αντιμετωπίσουν μειωμένες ποσοστώσεις. Επομένως, με την παραδοχή ότι οι τιμές παραμένουν αμετάβλητες, η πρωτογενής αξία των εκφορτώσεων από τη Βαλτική αναμένεται να αυξηθεί το 2006.Η πρόταση δεν αντικατοπτρίζει μόνο μια βραχυπρόθεσμη απόφαση, αλλά εντάσσεται επίσης σε μια πιο μακροπρόθεσμη προσέγγιση, με την οποία το επίπεδο αλίευσης μειώνεται σταδιακά σε μακροπρόθεσμα βιώσιμα επίπεδα.Η προσέγγιση που ακολουθεί η πρόταση, επομένως, θα οδηγήσει μεσοπρόθεσμα έως μακροπρόθεσμα σε μειωμένη αλιευτική προσπάθεια, αλλά σταθερές ή αυξανόμενες ποσοστώσεις. Προβλέπεται επομένως ότι οι μακροπρόθεσμες συνέπειες της προσέγγισης θα είναι: μειωμένη επίπτωση στο περιβάλλον συνεπεία της ελάττωσης της αλιευτικής προσπάθειας, μειώσεις στον αλιευτικό τομέα όσον αφορά τον αριθμό σκαφών ή/και τη μέση αλιευτική προσπάθεια ανά σκάφος και αμετάβλητες ή αυξημένες εκφορτώσεις.3. Νομικά στοιχεία της πρότασης- Νομική βάσηΝομική βάση της παρούσας πρότασης είναι ο κανονισμός (ΕΚ) αριθ. 2371/2002 του Συμβουλίου, και ιδίως το άρθρο 20.4. Δημοσιονομικές επιπτώσειςΗ πρόταση δεν έχει επιπτώσεις για τον κοινοτικό προϋπολογισμό.5. Συμπληρωματικές πληροφορίες- Λεπτομερής εξήγησηΗ πρόταση καθορίζει για το 2006 τις αλιευτικές δυνατότητες για τα κράτη μέλη που αλιεύουν στη Βαλτική Θάλασσα. Η πρόταση επίσης θεσπίζει μεταβατικά τεχνικά και ελεγκτικά μέτρα που θα εφαρμοστούν το 2006.Τα TAC και οι ποσοστώσεις που κατανέμονται στα κράτη μέλη παρουσιάζονται στο παράρτημα Ι. Οι προτεινόμενοι αριθμοί απηχούν τις επιστημονικές γνωμοδοτήσεις και τις συστάσεις που ενέκρινε η IBSFC κατά τη συνεδρίασή της τον Σεπτέμβριο 2005.Τα TAC και οι ποσοστώσεις για τα δύο αποθέματα γάδου συνδέονται στενά με τα όρια αλιευτικής προσπάθειας που προβλέπονται στο παράρτημα ΙΙ και στο σημείο 5 του παραρτήματος ΙΙΙ. Τα TAC είναι αποδεκτά, μόνον εάν εγκριθούν οι περιορισμοί στις περιόδους που επιτρέπεται η αλιεία γάδου, οι οποίοι προτείνονται στο παράρτημα ΙΙ, και τα συναφή μέτρα ελέγχου,


text: τα οποία προτείνονται στο σημείο 5 του παραρτήματος ΙΙΙ.Τα μεταβατικά τεχνικά μέτρα του παραρτήματος ΙΙΙ (πλην του σημείου 8) αντιπροσωπεύουν σημαντικά μέτρα που δεν περιλαμβάνονται σήμερα στον κανονισμό περί τεχνικών μέτρων για τη Βαλτική Θάλασσα (κανονισμός (ΕΚ) αριθ. 88/98 του Συμβουλίου). Η Επιτροπή έχει υποβάλει πρόταση νέου κανονισμού για τεχνικά μέτρα, η οποία περιλαμβάνει όλα αυτά τα μέτρα. Η πρόταση αναμένεται να εγκριθεί από το Συμβούλιο τον Νοέμβριο. Στην περίπτωση αυτή, οι τεχνικές διατάξεις του παραρτήματος ΙΙΙ μπορούν να διαγραφούν από την παρούσα πρόταση.ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥπερί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στη Βαλτική ΘάλασσαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής[1], και ιδίως το άρθρο 20,τον κανονισμό (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων[2], και ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Σύμφωνα με το άρθρο 4 του κανονισμού (ΕΚ) αριθ. 2371/2002, το Συμβούλιο καλείται να καθορίσει τα αναγκαία μέτρα για την εξασφάλιση της πρόσβασης σε ύδατα και πόρους, καθώς και της αειφόρου άσκησης των αλιευτικών δραστηριοτήτων, λαμβάνοντας υπόψη τις διαθέσιμες επιστημονικές γνωματεύσεις και, ιδίως, την έκθεση της Επιστημονικής, Τεχνικής και Οικονομικής Επιτροπής Αλιείας.(2) Σύμφωνα με το άρθρο 20 του κανονισμού (ΕΚ) αριθ. 2371/2002, το Συμβούλιο είναι αρμόδιο να καθορίσει όρια αλιευτικών δυνατοτήτων για κάθε τύπο αλιείας ή ομάδα τύπων αλιείας και να κατανείμει τις δυνατότητες αυτές στα κράτη μέλη.(3) Για να εξασφαλιστεί η αποτελεσματική διαχείριση των αλιευτικών δυνατοτήτων, πρέπει να καθοριστούν οι ειδικοί όροι που διέπουν τις αλιευτικές δραστηριότητες.(4) Είναι αναγκαίο να θεσπιστούν οι αρχές και ορισμένες διαδικασίες αλιευτικής διαχείρισης σε κοινοτικό επίπεδο, ούτως ώστε τα κράτη μέλη να μπορούν να εξασφαλίσουν τη διαχείριση των υπό τη σημαία τους σκαφών.(5) Το άρθρο 3 του κανονισμού (ΕΚ) αριθ. 2371/2002 προβλέπει ορισμούς που έχουν σημασία για την κατανομή των αλιευτικών δυνατοτήτων.(6) Σύμφωνα με το άρθρο 2 του κανονισμού (ΕΚ) αριθ. 847/96 του Συμβουλίου, πρέπει να προσδιορισθούν τα αποθέματα που υπόκεινται στα διάφορα μέτρα που καθορίζονται στον κανονισμό αυτό.(7) Το άρθρο 2 του κανονισμού (ΕΚ) αριθ. 1434/98 του Συμβουλίου της 29ης Ιουνίου 1998 περί των όρων υπό τους οποίους επιτρέπεται να εκφορτώνεται ρέγγα για βιομηχανικούς σκοπούς, πλην της άμεσης ανθρώπινης κατανάλωσης[3], δεν διασφαλίζει ότι τα αλιεύματα ρέγγας περιορίζονται στα όρια αλιευμάτων που καθορίζονται για το είδος αυτό. Επομένως, είναι αναγκαίο να θεσπιστούν μεταβατικά μέτρα που εξασφαλίζουν την κατάλληλη παρακολούθηση και καταμέτρηση της ρέγγας σε εκφορτώσεις που δεν έχουν υποστεί διαλογή. Εάν τεθούν σε εφαρμογή τα μέτρα αυτά, δεν είναι αναγκαίο να διατηρηθούν οι διατάξεις που προβλέπονται στον εν λόγω κανονισμό.(8) Οι αλιευτικές δυνατότητες πρέπει να χρησιμοποιούνται σύμφωνα με τη σχετική κοινοτική νομοθεσία, και συγκεκριμένα τον κανονισμό (ΕΟΚ) αριθ. 1381/87 της Επιτροπής της 20ής Μαΐου 1987 που θεσπίζει λεπτομερείς κανόνες όσον αφορά τη σήμανση και τον εφοδιασμό με τα αναγκαία έγγραφα των

type: legislation

jurisdiction: EU


text: αλιευτικών σκαφών[4], τον κανονισμό (ΕΟΚ) αριθ. 2807/83 της Επιτροπής της 22ας Σεπτεμβρίου 1983 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών[5], τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής[6], τον κανονισμό (ΕΚ) αριθ. 88/98 του Συμβουλίου της 18ης Δεκεμβρίου 1997 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των Lille και Store Baelt και του Οresund[7], τον κανονισμό (ΕΚ) αριθ. 2244/2003 της Επιτροπής, της 18ης Δεκεμβρίου 2003, για τη θέσπιση λεπτομερών διατάξεων όσον αφορά δορυφορικά συστήματα παρακολούθησης σκαφών[8], τον κανονισμό (ΕΚ) αριθ. 2930/86 του Συμβουλίου της 22ας Σεπτεμβρίου 1986 που ορίζει τα χαρακτηριστικά των αλιευτικών σκαφών[9] και τον κανονισμό (ΕΟΚ) αριθ. 3880/91 του Συμβουλίου της 17ης Δεκεμβρίου 1991 σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό[10].(9) Το 2006 πρέπει να εφαρμοστούν ορισμένα συμπληρωματικά μέτρα σχετικά με τον έλεγχο και τις τεχνικές προϋποθέσεις της αλιείας, που θα συντείνουν στη διατήρηση των αποθεμάτων ιχθύων.(10) Για να διασφαλισθούν οι βιοτικοί πόροι των αλιέων της Κοινότητας, είναι σημαντικό να ανοίξουν αυτά τα είδη αλιείας την 1η Ιανουαρίου 2006. Δεδομένου του επείγοντος χαρακτήρα του θέματος, επιβάλλεται να εγκριθεί εξαίρεση από την περίοδο των έξι εβδομάδων που προβλέπεται στην παράγραφο Ι σημείο 3 του πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση, που προσαρτάται στη συνθήκη για την Ευρωπαϊκή Ένωση και στις συνθήκες για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:ΚΕΦΑΛΑΙΟ ΙΠεδίο εφαρμογής και ορισμοίΆρθρο 1 ΑντικείμενοΜε τον παρόντα κανονισμό καθορίζονται οι αλιευτικές δυνατότητες για το έτος 2006, για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα, καθώς και οι συναφείς όροι, υπό τους οποίους μπορούν να χρησιμοποιούνται οι αλιευτικές αυτές δυνατότητες.Άρθρο 2 Πεδίο εφαρμογής1. Ο παρών κανονισμός εφαρμόζεται στα κοινοτικά αλιευτικά σκάφη (κοινοτικά σκάφη) και στα αλιευτικά σκάφη που φέρουν τη σημαία τρίτων χωρών και είναι νηολογημένα σε αυτές, τα οποία αλιεύουν στη Βαλτική Θάλασσα.2. Κατά παρέκκλιση της παραγράφου 1, ο παρών κανονισμός δεν εφαρμόζεται σε αλιευτικές δραστηριότητες που διεξάγονται αποκλειστικά για επιστημονικές έρευνες, οι οποίες πραγματοποιούνται με την άδεια και υπό την ευθύνη του ενδιαφερόμενου κράτους μέλους και για τις οποίες έχουν ενημερωθεί εκ των προτέρων η Επιτροπή και το κράτος μέλος, στα ύδατα του οποίου πραγματοποιείται η έρευνα.Άρθρο 3 ΟρισμοίΠέραν των ορισμών που προβλέπονται στο άρθρο 3 του κανονισμού (ΕΚ) αριθ. 2371/2002, για τους σκοπούς του παρόντος κανονισμού, νοούνται ως:(α) ζώνες ICES (Διεθνές Συμβούλιο Εξερεύνησης της Θάλασσας): οι ζώνες που ορίζονται στον κανονισμό (ΕΟΚ) αριθ. 3880/91·(β) «Βαλτική Θάλασσα»: οι διαιρέσεις ICES IIIb, IIIc και IIId·(γ) «συνολικό επιτρεπόμενο αλίευμα (TAC)»: η ποσότητα που μπορεί να αλιευθεί από κάθε απόθεμα κάθε έτος·(δ) «ποσόστωση»: αναλογία του TAC που διατίθεται στην Κοινότητα, σε ένα κράτος μέλος ή σε τρίτη χώρα.ΚΕΦΑΛΑΙΟ IIΑλιευτικές δυνατότητες και συναφείς όροιΆρθρο 4 Όρια αλιευμάτων και κατανομέςΤα όρια αλιευμάτων, η κατανομή αυτών των ορίων μεταξύ των κρατών


text: μελών και οι συμπληρωματικοί όροι σύμφωνα με το άρθρο 2 του κανονισμού (ΕΚ) αριθ. 847/96 καθορίζονται στο παράρτημα I του παρόντος κανονισμού.Άρθρο 5 Ειδικές διατάξεις για τις κατανομές1. Η κατανομή των ορίων αλιευμάτων μεταξύ κρατών μελών, η οποία προβλέπεται στο παράρτημα Ι, δεν θίγει:(α) τις ανταλλαγές που πραγματοποιούνται σύμφωνα με το άρθρο 20 παράγραφος 5 του κανονισμού (ΕΚ) αριθ. 2371/2002·(β) τις ανακατανομές που πραγματοποιούνται σύμφωνα με τα άρθρα 21 παράγραφος 4, 23 παράγραφος 1 και 32 παράγραφος 2 του κανονισμού (ΕΟΚ) αριθ. 2847/93·(γ) τις πρόσθετες εκφορτώσεις που επιτρέπονται βάσει του άρθρου 3 του κανονισμού (ΕΚ) αριθ. 847/96·(δ) τις ποσότητες που διατηρούνται σύμφωνα με το άρθρο 4 του κανονισμού (ΕΚ) αριθ. 847/96·(ε) τις μειώσεις που γίνονται σύμφωνα με το άρθρο 5 του κανονισμού (ΕΚ) αριθ. 847/96.2. Για τη διατήρηση ποσοστώσεων προς μεταφορά στο 2007, μπορεί να εφαρμοστεί το άρθρο 4 παράγραφος 2 του κανονισμού (ΕΚ) αριθ. 847/96, κατά παρέκκλιση του εν λόγω κανονισμού, σε όλα τα αποθέματα που υπόκεινται σε αναλυτικό TAC.Άρθρο 6 Όροι για τα κύρια και τα παρεμπίπτοντα αλιεύματα1. Αλιεύματα προερχόμενα από αποθέματα για τα οποία καθορίζονται όρια αλιευμάτων διατηρούνται στο σκάφος ή εκφορτώνονται μόνον εάν:(α) τα αλιεύματα πραγματοποιήθηκαν από σκάφη κράτους μέλους που διαθέτει ποσόστωση και δεν την έχει εξαντλήσει·(β) τα αλιεύματα υπάγονται σε κοινοτικό μερίδιο, το οποίο δεν έχει κατανεμηθεί μεταξύ των κρατών μελών υπό μορφή ποσοστώσεων και το οποίο δεν έχει εξαντληθεί· ή(γ) είδη διαφορετικά από ρέγγα και παπαλίνα είναι αναμεμειγμένα με άλλα είδη, έχουν αλιευθεί με τράτες, δανέζικους γρίπους ή παρόμοια εργαλεία, τα οποία έχουν μέγεθος ματιών κάτω των 32 mm, και τα αλιεύματα δεν έχουν αποτελέσει αντικείμενο διαλογής ούτε στο σκάφος ούτε κατά την εκφόρτωση.2. Όλες οι ποσότητες που εκφορτώνονται καταλογίζονται στην ποσόστωση ή, εάν το κοινοτικό μερίδιο δεν έχει κατανεμηθεί υπό μορφή ποσοστώσεων μεταξύ των κρατών μελών, καταλογίζονται στο κοινοτικό μερίδιο, εκτός εάν πρόκειται για αλιεύματα που πραγματοποιήθηκαν σύμφωνα με την παράγραφο 1, στοιχείο γ).3. Όταν εξαντληθεί η ποσόστωση ρέγγας που έχει διατεθεί σε ένα κράτος μέλος, τα σκάφη, τα οποία φέρουν τη σημαία του εν λόγω κράτους μέλους και είναι νηολογημένα στην Κοινότητα και τα οποία δραστηριοποιούνται στους τύπους αλιείας για τους οποίους ισχύει η σχετική ποσόστωση, δεν επιτρέπεται να εκφορτώνουν αλιεύματα που δεν έχουν υποστεί διαλογή και περιέχουν ρέγγα.Άρθρο 7 Εκφορτώσεις άνευ διαλογής1. Τα κράτη μέλη μεριμνούν, ώστε να εφαρμόζεται κατάλληλο πρόγραμμα δειγματοληψίας που επιτρέπει την αποτελεσματική παρακολούθηση των άνευ διαλογής εκφορτώσεων κατά είδη.2. Τα άνευ διαλογής αλιεύματα εκφορτώνονται μόνο σε λιμένες και σε τόπους εκφόρτωσης, όπου εφαρμόζεται το πρόγραμμα δειγματοληψίας που αναφέρεται στην παράγραφο 1.Άρθρο 8 Εκφόρτωση ρέγγας για βιομηχανικούς σκοπούςΟ κανονισμός (ΕΚ) αριθ. 1434/98 δεν εφαρμόζεται στη Βαλτική Θάλασσα.Άρθρο 9 Όρια αλιευτικής προσπάθειαςΤα όρια αλιευτικής προσπάθειας καθορίζονται στο παράρτημα ΙΙ.Άρθρο 10 Μεταβατικά τεχνικά και ελεγκτικά μέτραΤα μεταβατικά τεχνικά και ελεγκτικά μέτρα καθορίζονται στο παράρτημα ΙΙΙ.ΚΕΦΑΛΑΙΟ IIIΤελικές διατάξειςΆρθρο 11 Πώληση θαλάσσιων οργανισμών που αλιεύθηκαν για επιστημονικούς σκοπούςΘαλάσσιοι οργανισμοί, οι οποίοι αλιεύθηκαν με σκοπό την επιστημονική έρευνα σύμφωνα με το άρθρο 2 παράγραφος 2, μπορούν να πωληθούν, να αποθηκευθούν, να επιδειχθούν και να προσφερθούν για πώληση, υπό τον όρο ότι:(α) οι


text: αλιευτικές δυνατότητες που προβλέπονται στο παράρτημα Ι δεν έχουν εξαντληθεί, ή(β) πωλούνται άμεσα για άλλους σκοπούς εκτός της ανθρώπινης κατανάλωσης.Άρθρο 12 Διαβίβαση δεδομένωνΌταν, σύμφωνα με το άρθρο 15 παράγραφος 1 του κανονισμού (ΕΟΚ) αριθ. 2847/93, τα κράτη μέλη διαβιβάζουν στην Επιτροπή στοιχεία που αφορούν εκφορτώσεις των αλιευθεισών ποσοτήτων αποθεμάτων, πρέπει να χρησιμοποιούν τους κωδικούς αποθεμάτων που αναφέρονται στο παράρτημα Ι του παρόντος κανονισμού.Άρθρο 13 Έναρξη ισχύοςΟ παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1 Ιανουαρίου 2006.Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΌρια εκφορτώσεων και συναφείς όροι για την ετήσια διαχείριση των ορίων αλιευμάτων που έχουν εφαρμογή σε κοινοτικά σκάφη δραστηριοποιούμενα σε ζώνες όπου υφίστανται όρια αλιευμάτων, ανά είδος και ανά ζώνηΟι κατωτέρω πίνακες καθορίζουν τα TAC και τις ποσοστώσεις (σε τόνους βάρους ζωντανών αλιευμάτων, εκτός εάν ορίζεται διαφορετικά) ανά απόθεμα, την κατανομή στα κράτη μέλη και τους συναφείς όρους για την ετήσια διαχείριση των ποσοστώσεων.Είδος: | Ρέγγα | Ζώνη: | Υποδιαιρέσεις 30-31 |Clupea harengus | HER/3D30.; HER/3D31. |Φινλανδία | 75 099 | Αναλυτικό TAC. Εφαρμόζεται το άρθρο 3 του κανονισμού (ΕΚ) αριθ. 847/96. Εφαρμόζεται το άρθρο 4 του κανονισμού (ΕΚ) αριθ. 847/96. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Σουηδία | 16 501 |EΚ | 91 600 |TAC | 91 600 |Είδος: | Ρέγγα | Ζώνη: | Υποδιαιρέσεις 22-24 |Clupea harengus | HER/3B23.; HER/3C22.; HER/3D24. |Δανία | 6 658 | Αναλυτικό TAC. Εφαρμόζεται το άρθρο 3 του κανονισμού (ΕΚ) αριθ. 847/96. Εφαρμόζεται το άρθρο 4 του κανονισμού (ΕΚ) αριθ. 847/96. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 26 207 |Φινλανδία | 3 |Πολωνία | 6 181 |Σουηδία | 8 451 |EΚ | 47 500 |TAC | 47 500 |Είδος: | Ρέγγα | Ζώνη: | Υποδιαιρέσεις 25-27, 28.2, 29 και 32 |Clupea harengus | HER/3D25.; HER/3D26.; HER/3D27.; HER/3D28.; HER/3D29.; HER/3D32. |Δανία | 2 548 | Αναλυτικό TAC. Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4 του κανονισμού (ΕΚ) αριθ. 847/96 δεν εφαρμόζεται. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 676 |Εσθονία | 13 015 |Φινλανδία | 25 404 |Λετονία | 3 212 |Λιθουανία | 3 382 |Πολωνία | 28 861 |Σουηδία | 38 744 |EΚ | 115 842 |TAC | 128 000 |Είδος: | Ρέγγα | Ζώνη: | Υποδιαίρεση 28.1 |Clupea harengus | HER/03D.RG |Εσθονία | 18 472 | Αναλυτικό TAC. Εφαρμόζεται το άρθρο 3 του κανονισμού (ΕΚ) αριθ. 847/96. Εφαρμόζεται το άρθρο 4 του κανονισμού (ΕΚ) αριθ. 847/96. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Λετονία | 21 528 |EΚ | 40 000 |TAC | 40 000 |Είδος | Γάδος | Ζώνη: | Υποδιαιρέσεις 25-32 (ύδατα ΕΚ) |Gadus morhua | COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. |Δανία | 11 307 | Αναλυτικό TAC. Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4


text: του κανονισμού (ΕΚ) αριθ. 847/96 δεν εφαρμόζεται. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 4 498 |Εσθονία | 1 102 |Φινλανδία | 865 |Λετονία | 4 204 |Λιθουανία | 2 770 |Πολωνία | 13 019 |Σουηδία | 11 455 |EΚ | 45 339 |TAC | 49 220 |Είδος: | Γάδος | Ζώνη: | Υποδιαιρέσεις 22-24 (ύδατα ΕΚ) |Gadus morhua | COD/3B23.; COD/3C22.; COD/3D24. |Δανία | 12 395 | Αναλυτικό TAC. Εφαρμόζεται το άρθρο 3 του κανονισμού (ΕΚ) αριθ. 847/96. Εφαρμόζεται το άρθρο 4 του κανονισμού (ΕΚ) αριθ. 847/96. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 6 061 |Εσθονία | 275 |Φινλανδία | 244 |Λετονία | 1 026 |Λιθουανία | 665 |Πολωνία | 3 317 |Σουηδία | 4 417 |EΚ | 28 400 |TAC | 28 400 |Είδος: | Ευρωπαϊκή χωματίδα | Ζώνη: | IIIbcd (ύδατα ΕΚ) |Pleuronectes platessa | PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. |Δανία | 2 697 | Προληπτικό TAC. Εφαρμόζεται το άρθρο 3 του κανονισμού (ΕΚ) αριθ. 847/96. Εφαρμόζεται το άρθρο 4 του κανονισμού (ΕΚ) αριθ. 847/96. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 300 |Σουηδία | 203 |Πολωνία | 565 |EΚ | 3 766 |TAC | Άνευ αντικειμένου |Είδος: | Σολομός Ατλαντικού | Ζώνη: | IIIbcd (ύδατα ΕΚ) πλην της υποδιαίρεσης 32 |Salmo salar | SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. |Δανία | 93 512 | (1) | Αναλυτικό TAC. Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4 του κανονισμού (ΕΚ) αριθ. 847/96 δεν εφαρμόζεται. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 10 404 | (1) |Εσθονία | 9 504 | (1) |Φινλανδία | 116 603 | (1) |Λετονία | 59 478 | (1) |Λιθουανία | 6 992 | (1) |Πολωνία | 28 368 | (1) |Σουηδία | 126 400 | (1) |EΚ | 451 260 | (1) |TAC | 460 000 | (1) |__________ |(1) Εκφράζεται σε αριθμό ψαριών. |Είδος: | Σολομός Ατλαντικού | Ζώνη: | Υποδιαίρεση 32 |Salmo salar | SAL/3D32. |Εσθονία | 1 581 | (1) | Αναλυτικό TAC. Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4 του κανονισμού (ΕΚ) αριθ. 847/96 δεν εφαρμόζεται. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Φινλανδία | 13 838 | (1) |EΚ | 15 419 | (1) |TAC | 17 000 | (1) |_________ |(1) Εκφράζεται σε αριθμό ψαριών. |Είδος: | Παπαλίνα | Ζώνη: | IIIbcd (ύδατα ΕΚ) |Sprattus sprattus | SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. |Δανία | 41 512 | Αναλυτικό TAC. Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4 του κανονισμού (ΕΚ) αριθ. 847/96 δεν εφαρμόζεται. Εφαρμόζεται το άρθρο 5 παρ. 2 του κανονισμού (ΕΚ) αριθ. 847/96. |Γερμανία | 26 299 |Εσθονία | 48 204 |Φινλανδία | 21 730 |Λετονία | 58 219 |Λιθουανία | 21 060


text: |Πολωνία | 123 552 |Σουηδία | 80 250 |EΚ | 420 826 |TAC | 468 000 |ΠΑΡΑΡΤΗΜΑ II Όρια αλιευτικής προσπάθειας1. Η αλιεία με τράτες, γρίπους ή παρόμοια εργαλεία, μεγέθους ματιών ίσου ή μεγαλύτερου των 90 mm ή με στάσιμα απλάδια βυθού, δίχτυα εμπλοκής και μανωμένα δίχτυα, μεγέθους ματιών ίσου ή μεγαλύτερου των 90 mm, ή με παραγάδια βυθού απαγορεύεται:(α) από 15 Μαρτίου έως 14 Μαΐου στις υποδιαιρέσεις 22-24, και(β) από 15 Ιουνίου έως 14 Σεπτεμβρίου στις υποδιαιρέσεις 25-32.2. Η αλιεία με τράτες, γρίπους ή παρόμοια εργαλεία, μεγέθους ματιών ίσου ή μεγαλύτερου των 90 mm ή με στάσιμα απλάδια βυθού, δίχτυα εμπλοκής και μανωμένα δίχτυα, μεγέθους ματιών ίσου ή μεγαλύτερου των 90 mm, ή με παραγάδια βυθού απαγορεύεται από ώρα 23.00 UTC κάθε Σαββάτου έως ώρα 23.00 UTC της επόμενης Κυριακής:(α) από την 1η Ιανουαρίου έως τις 14 Μαρτίου και από τις 15 Μαΐου έως τις 30 Οκτωβρίου στις υποδιαιρέσεις 22-24, και(β) από την 1η Ιανουαρίου έως τις 14 Ιουνίου στις υποδιαιρέσεις 25-32.ΠΑΡΑΡΤΗΜΑ III Μεταβατικά τεχνικά και ελεγκτικά μέτρα1. Όροι για ορισμένα εργαλεία που επιτρέπονται για την αλιεία γάδου στη Βαλτική Θάλασσα1.1. Συρόμενα δίχτυα1.1.1. Δομή των δικτύωνΚατά παρέκκλιση του παραρτήματος IV του κανονισμού (ΕΚ) αριθ. 88/98, τράτες, δανέζικοι γρίποι και παρόμοια δίκτυα με μέγεθος ματιών ίσο ή μεγαλύτερο των 105 mm πρέπει να είναι εξοπλισμένα με άνοιγμα διαφυγής τύπου Bacoma ή με σάκο και τεμάχιο επιμήκυνσης Τ90 με μέγεθος ματιών και προδιαγραφές που καθορίζονται στο προσάρτημα 1.1.1.2. Κανόνας «ένα δίχτυ»Όταν χρησιμοποιείται τράτα, δανέζικος γρίπος ή παρόμοιο δίχτυ με άνοιγμα διαφυγής τύπου Bacoma ή με σάκο και τεμάχιο επιμήκυνσης Τ90, δεν πρέπει να διατηρείται επί του σκάφους κανένας άλλος τύπος εργαλείου.1.2. Απλάδια1.2.1 Κατά παρέκκλιση του παραρτήματος IV του κανονισμού (ΕΚ) αριθ. 88/98, το ελάχιστο μέγεθος ματιών για τα απλάδια είναι 110 mm.1.2.2. Τα απλάδια δεν πρέπει να υπερβαίνουν μέγιστο μήκος 12 km για τα κοινοτικά σκάφη με ολικό μήκος μέχρι και 12 m.1.2.3. Τα απλάδια δεν πρέπει να υπερβαίνουν μέγιστο μήκος 24 km για τα κοινοτικά σκάφη με ολικό μήκος άνω των 12 m.1.2.4. Ο χρόνος παραμονής των απλαδιών στο νερό δεν πρέπει να υπερβαίνει τις 48 ώρες από τη στιγμή της πρώτης ρίψης των διχτυών στο νερό έως τη στιγμή που έχουν επαναφερθεί πλήρως επί του κοινοτικού σκάφους.2. Παρεμπίπτοντα αλιεύματα γάδου στη Βαλτική Θάλασσα2.1. Κατά παρέκκλιση του άρθρου 3 παράγραφος 4 του κανονισμού (ΕΚ) αριθ. 88/98, δεν επιτρέπεται να διατηρείται επί του σκάφους γάδος μικρότερος από το επιτρεπόμενο μέγεθος, με εξαίρεση την περίπτωση που αναφέρεται στο σημείο 2.2.2.2. Κατά παρέκκλιση του άρθρου 3 παράγραφος 5 του κανονισμού (ΕΚ) αριθ. 88/98, τα παρεμπίπτοντα αλιεύματα γάδου που πραγματοποιούνται κατά την αλιεία ρέγγας και παπαλίνας με δίχτυα μεγέθους ματιών 32 mm ή μικρότερων δεν πρέπει να υπερβαίνουν το 3% κατά βάρος. Από τα εν λόγω παρεμπίπτοντα αλιεύματα, δεν επιτρέπεται να διατηρείται επί του σκάφους ποσοστό γάδου μικρότερου από το επιτρεπόμενο μέγεθος μεγαλύτερο του 5%.2.3. Τα παρεμπίπτοντα αλιεύματα γάδου δεν επιτρέπεται να υπερβαίνουν το 10% κατά την αλιεία άλλων ειδών, εκτός ρέγγας και παπαλίνας, με τράτες και δανέζικους γρίπους, εκτός εκείνων που αναφέρονται στο


text: σημείο 1.1.2.3. Ελάχιστο μέγεθος γάδου στη Βαλτική ΘάλασσαΚατά παρέκκλιση του παραρτήματος ΙΙΙ του κανονισμού (ΕΚ) αριθ. 88/98, το ελάχιστο μέγεθος για τον γάδο είναι 38 cm.4. Περιορισμοί της αλιείας4.1. Απαγορεύεται οποιαδήποτε αλιευτική δραστηριότητα στις περιοχές που περικλείονται από διαδοχικές λοξοδρομικές γραμμές που ενώνουν τα εξής σημεία, τα οποία μετρώνται σύμφωνα με το σύστημα συντεταγμένων WGS84:Περιοχή 1:– 55°45'Β, 15°30'Α– 55°45'Β, 16°30'Α– 55°00'Β, 16°30'Α– 55°00'Β, 16°00'Α– 55°15'Β, 16°00'Α– 55°15'Β, 15°30'Α– 55°45'Β, 15°30'ΑΠεριοχή 2:– 55°00'Β, 19°14'Α– 54°48'Β, 19°20'Α– 54°45'Β, 19°19'Α– 54°45'Β, 18°55'Α– 55°00'Β, 19°14'ΑΠεριοχή 3:– 56°13'Β, 18°27'Α– 56°13'Β, 19°31'Α– 55°59'Β, 19°13'Α– 56°03'Β, 19°06'Α– 56°00'Β, 18°51'Α– 54°47'Β, 18°57'Α– 55°30'Β, 18°34'Α– 56°13'Β, 18°27'Α5. Παρακολούθηση, επιθεώρηση και εποπτεία στο πλαίσιο της αποκατάστασης των αποθεμάτων γάδου στη Βαλτική Θάλασσα5.1. Ειδική άδεια για την αλιεία γάδου στη Βαλτική Θάλασσα5.1.1. Κατά παρέκκλιση του άρθρου 1 παράγραφος 2 του κανονισμού (ΕΚ) αριθ. 1627/94 του Συμβουλίου της 27ης Ιουνίου 1994 για τη θέσπιση των γενικών διατάξεων για τις ειδικές άδειες αλιείας[11], όλα τα κοινοτικά σκάφη ολικού μήκους ίσου ή μεγαλύτερου των 8 μέτρων, τα οποία φέρουν ή χρησιμοποιούν εργαλεία με μέγεθος ματιών ίσο ή μεγαλύτερο των 90 mm, πρέπει να κατέχουν ειδική άδεια για την αλιεία γάδου στη Βαλτική Θάλασσα.5.1.2. Ένα κράτος μέλος μπορεί να χορηγήσει την ειδική άδεια αλιείας γάδου που αναφέρεται στο σημείο 5.1.1 μόνο στα κοινοτικά σκάφη, τα οποία κατείχαν το 2005 ειδική άδεια αλιείας γάδου στη Βαλτική Θάλασσα σύμφωνα με το σημείο 6.2.1 του παραρτήματος ΙΙΙ του κανονισμού (ΕΚ) αριθ. 27/2005 του Συμβουλίου, της 22ας Δεκεμβρίου 2004, περί καθορισμού, για το 2005, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων[12]. Ωστόσο, ένα κράτος μέλος μπορεί να χορηγήσει ειδική άδεια αλιείας γάδου σε κοινοτικό σκάφος, το οποίο φέρει τη σημαία του εν λόγω κράτους μέλους και είναι νηολογημένο στην Κοινότητα και το οποίο δεν κατείχε ειδική άδεια αλιείας το 2005, εάν εξασφαλίσει ότι ανάλογη ισχύς, μετρώμενη σε κιλοβάτ (kW), εμποδίζεται να ασκήσει αλιεία στη Βαλτική Θάλασσα με εργαλεία μεγέθους ματιών ίσου ή μεγαλύτερου των 90 mm.5.1.3. Κάθε κράτος μέλος καταρτίζει και διατηρεί κατάλογο των σκαφών που κατέχουν ειδική άδεια αλιείας γάδου στη Βαλτική Θάλασσα, τον οποίο καθιστά διαθέσιμο στην επίσημη ιστοσελίδα του στην Επιτροπή και στα άλλα κράτη μέλη που βρέχονται από τη Βαλτική Θάλασσα.5.1.4. Ο πλοίαρχος κοινοτικού σκάφους ή ο εξουσιοδοτημένος αντιπρόσωπός του, στον οποίο ένα κράτος μέλος έχει χορηγήσει ειδική άδεια αλιείας γάδου στη Βαλτική Θάλασσα, πρέπει να διατηρεί αντίγραφο της άδειας αυτής επί του αλιευτικού σκάφους.5.2. Γνωστοποίηση εισόδου ή εξόδου5.2.1. Όταν κοινοτικό σκάφος που διατηρεί επ’ αυτού ποσότητα γάδου άνω των 50 kg εξέρχεται από τις υποδιαιρέσεις 22-24 ή εισέρχεται σε αυτές, ο πλοίαρχος ή ο εξουσιοδοτημένος αντιπρόσωπός του γνωστοποιεί στις αρχές του κράτους μέλους σημαίας την ημερομηνία, την ώρα, το στίγμα εξόδου ή εισόδου και τις ποσότητες όλων των αλιευμάτων που διατηρούνται επί του σκάφους σε ζων βάρος και ανά είδος. Καμία νέα αλιευτική δραστηριότητα δεν μπορεί να αρχίσει, έως ότου εκφορτωθούν όλα τα αλιεύματα γάδου.5.2.2. Όταν κοινοτικό σκάφος που διατηρεί επ’


text: αυτού ποσότητα γάδου άνω των 50 kg εξέρχεται από τις υποδιαιρέσεις 25-32 ή εισέρχεται σε αυτές, ο πλοίαρχος ή ο εξουσιοδοτημένος αντιπρόσωπός του γνωστοποιεί στις αρχές του κράτους μέλους σημαίας την ημερομηνία, την ώρα, το στίγμα εξόδου ή εισόδου και τις ποσότητες όλων των αλιευμάτων που διατηρούνται επί του σκάφους σε ζων βάρος και ανά είδος. Καμία νέα αλιευτική δραστηριότητα δεν μπορεί να αρχίσει, έως ότου εκφορτωθούν όλα τα αλιεύματα γάδου.5.2.3. Κατά παρέκκλιση των σημείων 5.2.1 και 5.2.2, τα κοινοτικά σκάφη που διεξάγουν διαζωνική αλιεία, διασχίζοντας τη γραμμή που χωρίζει τις υποδιαιρέσεις 24 και 25 περισσότερες από μία φορά σε διάστημα 24 ωρών, ανακοινώνουν τις απαιτούμενες πληροφορίες τη στιγμή της πρώτης εισόδου και της τελευταίας εξόδου στη διάρκεια του εν λόγω 24ώρου διαστήματος, υπό τον όρο ότι παραμένουν εντός οριοθετημένης ζώνης πέντε μιλίων εκατέρωθεν της διαχωριστικής γραμμής των υποδιαιρέσεων.5.3. Ημερολόγια πλοίου5.3.1. Κατά παρέκκλιση του άρθρου 6 παράγραφος 4 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής[13], οι πλοίαρχοι κοινοτικών σκαφών ολικού μήκους ίσου ή μεγαλύτερου των 8 μέτρων τηρούν ημερολόγιο πλοίου για τις δραστηριότητές τους, σύμφωνα με το άρθρο 6 του κανονισμού (ΕΟΚ) αριθ. 2847/93.5.4. Περιθώριο ανοχήςΚατά παρέκκλιση του άρθρου 5 παράγραφος 2 του κανονισμού (ΕΟΚ) αριθ. 2807/83 της Επιτροπής της 22ας Σεπτεμβρίου 1983 για τον καθορισμό των ειδικών λεπτομερειών που αφορούν την καταγραφή πληροφοριών σχετικά με τα αλιεύματα των κρατών μελών[14], το επιτρεπόμενο περιθώριο ανοχής κατά την εκτίμηση των ποσοτήτων, σε χιλιόγραμμα, ιχθύων που διατηρούνται επί των κοινοτικών σκαφών, είναι 8% επί του αριθμού που έχει εγγραφεί στο ημερολόγιο.5.5. Προηγούμενη γνωστοποίηση5.5.1. Κατά παρέκκλιση του άρθρου 7 παράγραφος 1 του κανονισμού (ΕΟΚ) αριθ. 2847/93, ο πλοίαρχος κοινοτικού σκάφους που διατηρεί επ’ αυτού ποσότητα γάδου μεγαλύτερη των 300 kg ζώντος βάρους, ή ο εξουσιοδοτημένος αντιπρόσωπός του, ενημερώνει τις αρμόδιες αρχές του κράτους μέλους, δύο τουλάχιστον ώρες πριν από οποιοδήποτε κατάπλου σε τόπο εκφόρτωσης του εν λόγω κράτους μέλους, σχετικά με:α) το όνομα του τόπου εκφόρτωσης·β) την εκτιμώμενη ώρα άφιξης στον εν λόγω τόπο εκφόρτωσης.5.5.2. Κατά παρέκκλιση του άρθρου 7 παράγραφος 1 του κανονισμού (ΕΟΚ) αριθ. 2847/93, ο πλοίαρχος κοινοτικού σκάφους που διατηρεί επ’ αυτού ποσότητα γάδου μεγαλύτερη των 300 kg ζώντος βάρους, ή ο εξουσιοδοτημένος αντιπρόσωπός του, ενημερώνει τις αρμόδιες αρχές του κράτους μέλους, μία τουλάχιστον ώρα πριν από οποιοδήποτε κατάπλου σε τόπο εκφόρτωσης του εν λόγω κράτους μέλους, σχετικά με τις ποσότητες, ανά είδος, σε χιλιόγραμμα ζώντος βάρους, όλων των ειδών από τα οποία διατηρείται επί του σκάφους ποσότητα μεγαλύτερη των 50 kg.5.5.3. Τα σκάφη που διατηρούν επ’ αυτών ποσότητα γάδου μεγαλύτερη των 300 kg ζώντος βάρους δεν αρχίζουν την εκφόρτωση των αλιευμάτων, έως ότου δοθεί η άδεια από τις αρμόδιες αρχές του κράτους μέλους, στο οποίο πρόκειται να γίνει η εκφόρτωση.5.6. Καθορισμένοι λιμένες5.6.1. Όταν ένα σκάφος διατηρεί επ’ αυτού ποσότητα γάδου μεγαλύτερη των 750 kg ζώντος βάρους, ο εν λόγω γάδος εκφορτώνεται αποκλειστικά σε καθορισμένους λιμένες.5.6.2. Κάθε κράτος μέλος καθορίζει τους λιμένες, στους οποίους πραγματοποιείται η εκφόρτωση γάδου της Βαλτικής, η ποσότητα του οποίου υπερβαίνει τα 750


text: kg.5.6.3. Εντός 15 ημερών από την ημερομηνία έναρξης ισχύος του παρόντος κανονισμού, κάθε κράτος μέλος καταρτίζει και διατηρεί κατάλογο των καθορισμένων λιμένων, τον οποίο καθιστά διαθέσιμο στην επίσημη ιστοσελίδα του στην Επιτροπή και στα άλλα κράτη μέλη που βρέχονται από τη Βαλτική Θάλασσα. Ο κατάλογος πρέπει να περιλαμβάνει τα απαραίτητα στοιχεία επικοινωνίας για την υποβολή των ημερολογίων πλοίου και των δηλώσεων εκφόρτωσης, όταν η εκφόρτωση γίνεται στο εν λόγω κράτος μέλος.5.7. Ζύγιση του γάδου κατά την πρώτη εκφόρτωση.5.7.1. Οι αρμόδιες αρχές ενός κράτους μέλους μπορούν να απαιτήσουν, κάθε ποσότητα γάδου που αλιεύθηκε στη Βαλτική Θάλασσα και εκφορτώνεται για πρώτη φορά στο εν λόγω κράτος μέλος, να ζυγίζεται παρουσία ελεγκτών, πριν μεταφερθεί αλλού από τον λιμένα πρώτης εκφόρτωσης.5.7.2. Κάθε κράτος μέλος καθορίζει ειδικά κριτήρια επίδοσης για τις επιθεωρήσεις. Τα εν λόγω κριτήρια αναθεωρούνται περιοδικά μετά από ανάλυση των επιτευχθέντων αποτελεσμάτων. Τα κριτήρια επίδοσης για τις επιθεωρήσεις εξελίσσονται προοδευτικά, έως ότου επιτευχθούν τα κριτήρια-στόχοι που ορίζονται στο προσάρτημα 2.5.8. Στοιχεία για την αλιευτική προσπάθειαΚατά παρέκκλιση του άρθρου 19α παράγραφος 1 του κανονισμού (ΕΟΚ) αριθ. 2847/93, τα άρθρα 19β, 19γ, 19δ, 19ε και 19ια του εν λόγω κανονισμού εφαρμόζονται στα κοινοτικά σκάφη ολικού μήκους ίσου ή μεγαλύτερου των 8 μέτρων.5.9. Μηνύματα VMS5.9.1. Τα κράτη μέλη μεριμνούν, ώστε τα ακόλουθα δεδομένα, τα οποία λαμβάνονται δυνάμει του άρθρου 8, του άρθρου 10 παράγραφος 1 και του άρθρου 11 παράγραφος 1 του κανονισμού (ΕΚ) αριθ. 2244/2003 της Επιτροπής, να καταγράφονται σε μορφή αναγνώσιμη από υπολογιστή:α) κάθε είσοδος και έξοδος από λιμένα·β) κάθε είσοδος και έξοδος από θαλάσσιες περιοχές, όπου ισχύουν ειδικοί κανόνες πρόσβασης σε ύδατα και πόρους.5.9.2. Τα κράτη μέλη εξακριβώνουν την υποβολή των ημερολογίων πλοίου και τις σχετικές πληροφορίες που έχουν καταγραφεί στο ημερολόγιο, χρησιμοποιώντας στοιχεία VMS. Οι εν λόγω διασταυρούμενοι έλεγχοι καταγράφονται σε μορφή αναγνώσιμη από υπολογιστή για διάστημα τριών ετών.5.10. Απαγόρευση διέλευσης και μεταφόρτωσης5.10.1. Η διέλευση από τις κλειστές περιοχές αλιείας γάδου απαγορεύεται, εκτός εάν τα αλιευτικά εργαλεία επί του σκάφους είναι σταθερά προσδεδεμένα και στοιβαγμένα σύμφωνα με τα οριζόμενα στο άρθρο 20 παράγραφος 1 του κανονισμού (ΕΟΚ) αριθ. 2847/93.5.10.2. Η μεταφόρτωση γάδου απαγορεύεται.5.11. Μεταφορά γάδου της ΒαλτικήςΚατά παρέκκλιση του άρθρου 13 παράγραφος 1 του κανονισμού (ΕΟΚ) αριθ. 2847/93, ποσότητες γάδου Βαλτικής άνω των 50 kg, οι οποίες εκφορτώνονται από κοινοτικά σκάφη ολικού μήκους ίσου ή μεγαλύτερου των 8 μέτρων με σκοπό τη μεταφορά, συνοδεύονται από δήλωση εκφόρτωσης, όπως προβλέπεται στο άρθρο 8 παράγραφος 1 του ίδιου κανονισμού.5.12. Κοινή εποπτεία και ανταλλαγή επιθεωρητών5.12.1. Τα κράτη μέλη διεξάγουν κοινές δραστηριότητες επιθεώρησης και εποπτείας και καθιερώνουν προς τούτο κοινές επιχειρησιακές διαδικασίες.5.12.2. Τα κράτη μέλη που εμπλέκονται σε κοινές δραστηριότητες επιθεώρησης και εποπτείας μεριμνούν, ώστε επιθεωρητές από καθένα από τα συμμετέχοντα κράτη μέλη να καλούνται να συμμετάσχουν τουλάχιστον στις δραστηριότητες αυτές.5.12.3. Επιθεωρητές της Επιτροπής μπορούν να συμμετέχουν στις εν λόγω κοινές δραστηριότητες επιθεώρησης και εποπτείας.5.12.4. Πριν από τις 31 Ιανουαρίου 2006 συγκαλείται από την Επιτροπή συνεδρίαση των αρμόδιων εθνικών αρχών επιθεώρησης, για το συντονισμό του κοινού προγράμματος επιθεώρησης και εποπτείας για το 2006.5.13. Εθνικά ελεγκτικά προγράμματα δράσης5.13.1. Τα ενδιαφερόμενα κράτη μέλη καταρτίζουν εθνικό ελεγκτικό πρόγραμμα δράσης


text: για τη Βαλτική Θάλασσα σύμφωνα με το προσάρτημα 3.5.13.2. Πριν από τις 31 Ιανουαρίου 2006, τα ενδιαφερόμενα κράτη μέλη καθιστούν διαθέσιμο στην Επιτροπή και στα άλλα κράτη μέλη που βρέχονται από τη Βαλτική Θάλασσα στην επίσημη ιστοσελίδα τους το εθνικό ελεγκτικό πρόγραμμα δράσης που αναφέρεται στο σημείο 5.13.1, καθώς και χρονοδιάγραμμα υλοποίησης.5.13.3. Η Επιτροπή συγκαλεί συνεδρίαση της Επιτροπής Αλιείας και Υδατοκαλλιέργειας, για να αξιολογήσει την τήρηση και τα αποτελέσματα των εθνικών ελεγκτικών προγραμμάτων δράσης για τα αποθέματα γάδου στη Βαλτική Θάλασσα.6. Ειδικές διατάξεις για την υποδιαίρεση 28.1.6.1. Ειδική άδεια αλιείας6.1.1. Για να ασκήσουν αλιευτικές δραστηριότητες στην υποδιαίρεση 28.1, τα σκάφη πρέπει να κατέχουν ειδική άδεια αλιείας, η οποία έχει εκδοθεί σύμφωνα με το άρθρο 7 του κανονισμού (ΕΚ) αριθ. 1627/94.6.1.2. Τα κράτη μέλη εξασφαλίζουν ότι τα σκάφη, στα οποία έχει χορηγηθεί η ειδική άδεια αλιείας που αναφέρεται στο σημείο 6.1.1, περιλαμβάνονται σε κατάλογο, στον οποίο αναγράφονται τα ονόματά τους και οι εσωτερικοί αριθμοί καταχώρησης και ο οποίος κοινοποιείται στην Επιτροπή από κάθε κράτος μέλος.Τα σκάφη που περιλαμβάνονται στον κατάλογο πρέπει να πληρούν τις ακόλουθες προϋποθέσεις:(α) η συνολική ισχύς μηχανών (kW) των σκαφών των καταλόγων δεν πρέπει να υπερβαίνει εκείνη που παρατηρήθηκε για κάθε κράτος μέλος στην υποδιαίρεση 28.1 κατά τα έτη 2000 και 2001·(β) η ισχύς μηχανών του σκάφους δεν πρέπει να υπερβαίνει οποτεδήποτε τα 221 kW.6.2. Αντικατάσταση σκαφών ή μηχανών6.2.1. Οποιοδήποτε σκάφος περιλαμβάνεται στον κατάλογο που αναφέρεται στο σημείο 6.1.2 μπορεί να αντικαθίσταται από άλλο κοινοτικό σκάφος ή σκάφη που φέρουν τη σημαία του εν λόγω κράτους μέλους και είναι νηολογημένα στην Κοινότητα, υπό τον όρο ότι:(α) η αντικατάσταση δεν οδηγεί σε αύξηση της συνολικής ισχύος των μηχανών, όπως αναφέρεται στο σημείο 6.1.2, στοιχείο α), στο εν λόγω κράτος μέλος, και(β) η ισχύς μηχανών κάθε σκάφους αντικατάστασης δεν υπερβαίνει οποτεδήποτε τα 221 kW.6.2.2. Επιτρέπεται η αντικατάσταση της μηχανής οποιουδήποτε σκάφους περιλαμβάνεται στον κατάλογο που αναφέρεται στο σημείο 6.1.2, υπό τον όρο ότι:(α) η αντικατάσταση μιας μηχανής δεν έχει ως αποτέλεσμα να υπερβαίνει οποτεδήποτε η ισχύς μηχανής του σκάφους τα 221 kW, και(β) η ισχύς της μηχανής αντικατάστασης δεν είναι τέτοια, ώστε η αντικατάσταση να έχει ως αποτέλεσμα αύξηση της συνολικής ισχύος μηχανών, όπως προσδιορίζεται στο σημείο 6.1.2, στοιχείο α), για το εν λόγω κράτος μέλος.Προσάρτημα 1 του ΠΑΡΑΡΤΗΜΑΤΟΣ IIIΠροδιαγραφές του άνω ανοίγματος διαφυγής του σάκου της τράτας «BACOMA»Περιγραφήα. Περιγραφή του ανοίγματος διαφυγήςΤο άνοιγμα πρέπει να αποτελείται από ορθογώνιο τμήμα δικτυώματος στον σάκο της τράτας. Πρέπει να υπάρχει μόνο ένα άνοιγμα.β. Μέγεθος του σάκου της τράτας, του τεμαχίου επιμήκυνσης και του οπισθίου άκρου της τράταςi. Ο σάκος της τράτας κατασκευάζεται από δύο φύλλα δικτυώματος, τα οποία συνδέονται μεταξύ τους με ίσου μήκους πλευρική νεύρωση σε κάθε πλευρά.ii. Το ελάχιστο μέγεθος των ρομβοειδών ματιών ανέρχεται σε 105 mm. Το υλικό του νήματος αποτελείται από πλεγμένες ίνες από πολυαιθυλένιο με πάχος μονού νήματος έως 6 mm ή με πάχος διπλού νήματος έως 4 mm αντιστοίχως.iii. Απαγορεύεται η χρήση σάκων της τράτας και τεμαχίων επιμήκυνσης, τα οποία είναι κατασκευασμένα από ένα μόνο τεμάχιο υλικού δικτυώματος και διαθέτουν μόνο μία πλευρική νεύρωση.iv. Ο αριθμός


text: των ανοικτών ρομβοειδών ματιών, εκτός εκείνων που βρίσκονται στις πλευρικές νευρώσεις, σε οποιοδήποτε σημείο οποιασδήποτε περιφέρειας οποιουδήποτε τεμαχίου επιμήκυνσης δεν πρέπει να είναι μικρότερος ή μεγαλύτερος από τον μέγιστο αριθμό ματιών στην περιφέρεια του εμπρόσθιου άκρου του σάκου της τράτας (εικόνα 1).γ. Θέση του ανοίγματος διαφυγήςi. Το άνοιγμα διαφυγής τοποθετείται στο άνω φύλλο δικτυώματος του σάκου της τράτας (εικόνα 2).ii. Το άκρο του ανοίγματος δεν πρέπει να απέχει περισσότερο από 4 μάτια από το σκοινί του σάκου, συμπεριλαμβανομένης της χειροποίητης σειράς ματιών μέσω της οποίας διέρχεται το σκοινί του σάκου (εικόνα 3 ή 4).δ. Μέγεθος του ανοίγματος διαφυγήςi. Το πλάτος του ανοίγματος, το οποίο εκφράζεται σε αριθμό πλευρών των ματιών, είναι ίσο προς τον αριθμό των ανοικτών ρομβοειδών ματιών του άνω φύλλου δικτυώματος διαιρούμενο δια του αριθμού 2. Εάν είναι αναγκαίο, μπορεί να επιτραπεί η διατήρηση κατ’ ανώτατο όριο 20% του αριθμού ανοικτών ρομβοειδών ματιών στο άνω φύλλο δικτυώματος, τα οποία είναι κατανεμημένα ομοιόμορφα και στις δύο πλευρές του φύλλου δικτυώματος του ανοίγματος (εικόνα 4).ii. Το μήκος του ανοίγματος πρέπει να είναι τουλάχιστον 3,5 μέτρα.ε. Δικτύωμα του ανοίγματος διαφυγήςi. Τα μάτια πρέπει να διαθέτουν ελάχιστο άνοιγμα 110 mm. Τα μάτια πρέπει να είναι τετράγωνα, δηλαδή και οι τέσσερις πλευρές του δικτυώματος του ανοίγματος να είναι κομμένες διαγώνια.ii. Το δικτύωμα τοποθετείται κατά τρόπον ώστε οι πλευρές των ματιών να είναι παράλληλες και κάθετες προς το μήκος του σάκου. Το δικτύωμα πρέπει να είναι κατασκευασμένο με πλεγμένο μονό νήμα χωρίς κόμβους ή να διαθέτει παρόμοιες αποδεδειγμένες επιλεκτικές ιδιότητες. Δικτύωμα χωρίς κόμβους σημαίνει δικτύωμα, το οποίο αποτελείται από τετράπλευρα μάτια, στα οποία οι γωνίες των ματιών σχηματίζονται από τη διαπλοκή των νημάτων δύο παρακειμένων πλευρών του ματιού.iii. Η διάμετρος του μονού νήματος πρέπει να είναι τουλάχιστον 4,9 mm.στ. Άλλες προδιαγραφέςi. Οι προδιαγραφές συναρμογής καθορίζονται στις εικόνες 3 και 4.ii. Το μήκος του κοψαδούρου δεν πρέπει να είναι μικρότερο από:1. 4 m για σάκο της τράτας που διαθέτει περιφέρεια μεταξύ 100 και 89 ρομβοειδών ματιών, τα οποία μετρώνται έμπροσθεν του ανοίγματος διαφυγής·2. 3,5 m για σάκο της τράτας που διαθέτει περιφέρεια μεταξύ 88 και 75 ρομβοειδών ματιών, τα οποία μετρώνται έμπροσθεν του ανοίγματος διαφυγής· και3. 3 m για σάκο της τράτας που διαθέτει περιφέρεια κάτω των 75 ρομβοειδών ματιών, τα οποία μετρώνται έμπροσθεν του ανοίγματος διαφυγής.iii. Η οπίσθια νεύρωση δεν πρέπει να περιβάλλει το άνοιγμα διαφυγής τύπου "BACOMA". Πρέπει να είναι κατασκευασμένη από σχοινί διαμέτρου έως 20 mm και μήκους τουλάχιστον 2 m.iv. Ο σημαντήρας του σάκου της τράτας πρέπει να έχει σφαιρικό σχήμα και μέγιστη διάμετρο 40 cm. Πρέπει να είναι προσδεδεμένος με το σχοινί σημαντήρα στο σχοινί του σάκου της τράτας.v. Η φλάπα δεν πρέπει να επικαλύπτει το άνοιγμα διαφυγής τύπου BACOMA.Όροι για την επισκευή δικτυωμάτων με τετραγωνικά μάτια.α. Για το σκοπό της επιθεώρησης, είναι αναγκαίος ο καθορισμός λεπτομερών κανόνων για την επισκευή τετραγωνικών ματιών που έχουν υποστεί βλάβη σε ανοίγματα διαφυγής τύπου BACOMA με τετραγωνικά μάτια:i. Απαγορεύεται η χρήση ανοίγματος διαφυγής τύπου BACOMA με τετραγωνικά μάτια, στο οποίο έχουν επισκευασθεί μάτια σε ποσοστό μεγαλύτερο από 10%.ii. Τα τετραγωνικά μάτια που έχουν


text: υποστεί βλάβη, επισκευάζονται σύμφωνα με την προδιαγεγραμμένη μέθοδο.iii. Επισκευασμένο μάτι είναι οποιοδήποτε άνοιγμα ματιού το οποίο επηρεάζεται από επισκευή.β. Μέθοδος επισκευής ανοίγματος διαφυγής τύπου "BACOMA".[pic]Punch = Διάτρηση Patch = Μπάλωμα Repaired net with double meshes = Επισκευασμένο δίχτυ με διπλά μάτιαi. Καθαρίστε την οπή λιώνοντας τα άκρα του νήματος γύρω από το άκρο της οπής προκειμένου να μην ξεστρίψουν οι ίνες.ii. Μετρήστε τα μάτια που πρόκειται να αντικατασταθούν. Προετοιμάστε μπάλωμα με τη χρήση πλεγμένου μονού νήματος χωρίς κόμβους, το οποίο είναι κατασκευασμένο από το ίδιο υλικό και διαθέτει την ίδια διάμετρο και αντοχή με το δίχτυ που χρειάζεται επισκευή.iii. Το μπάλωμα πρέπει να είναι μεγαλύτερο κατά δύο μάτια σε κάθε κατεύθυνση από την καθαρισμένη οπή, προκειμένου να υπάρχει αρκετό δικτύωμα που να επικαλύπτει τα άκρα της οπής.iv. Καθαρίστε το μπάλωμα λιώνοντας τα άκρα του νήματος γύρω από το άκρο του μπαλώματος.v. Τοποθετήστε το μπάλωμα επάνω από την οπή και ράψτε το στο υπάρχον δικτύωμα χρησιμοποιώντας πλεγμένο νήμα, όπως φαίνεται στην εικόνα.vi. Βεβαιωθείτε ότι ράβετε μεταξύ τους τις διατομές του δικτυώματος.vii. Συνεχίστε να ράβετε γύρω από την οπή έτσι ώστε να έχετε δύο τουλάχιστον σειρές ραφής γύρω από το μπάλωμα.viii. Η μπαλωμένη οπή πρέπει να μοιάζει με την εικόνα αυτή όταν τελειώσει η επισκευή.[pic]Εικόνα 1Ένα δίχτυ τράτας μπορεί να διαιρεθεί σε τρία διαφορετικά τμήματα ανάλογα με το σχήμα και τη λειτουργία τους.Το σώμα της τράτας είναι πάντοτε κωνικό και έχει συχνά μήκος μεταξύ 10 και 40 μέτρων. Το τεμάχιο επιμήκυνσης δεν είναι κωνικό και κατασκευάζεται συνήθως είτε από ένα είτε από δύο τεμάχια διχτυών μήκους 49,5 ματιών, που έχουν μήκος, όταν τεντωθούν, μεταξύ 6 και 12 μέτρων. Ο σάκος της τράτας είναι επίσης ένα μη κωνικό τμήμα, το οποίο κατασκευάζεται συχνά από διπλό νήμα, για να έχει μεγαλύτερη αντοχή στη φθορά. Το τμήμα κάτω από τον κοψαδούρο καλείται σάκος ανύψωσης.Εικόνα 2A Τεμάχιο επιμήκυνσηςB Σάκος της τράταςC Άνοιγμα διαφυγής, δικτύωμα τετραγωνικών ματιών1 Άνω τεμάχιο, 50 ανοικτά ρομβοειδή μάτια κατ’ ανώτατο όριο2 Κάτω τεμάχιο, 50 ανοικτά ρομβοειδή μάτια κατ’ ανώτατο όριο3 Νευρώσεις4 Δακτύλιος συναρμογής ή ραφή5 Κοψαδούρος6 Οπίσθια νεύρωση7 Σχοινί σάκου8 Απόσταση του ανοίγματος διαφυγής από το σχοινί του σάκου (εικόνα 3 και 4)9 Σχοινί σημαντήρα10 Σημαντήρας σάκου της τράτας[pic]ΣΥΝΑΡΜΟΓΗ ΦΥΛΛΟΥ ΔΙΧΤΥΩΜΑΤΟΣ ΤΟΥ ΑΝΟΙΓΜΑΤΟΣ ΔΙΑΦΥΓΗΣΕικόνα 3A Φύλλο δικτυώματος με τετραγωνικά μάτια 110 mm (25 πλευρές)B Προσαρμογή φύλλου δικτυώματος τετραγωνικών ματιών στη νεύρωσηC Προσαρμογή φύλλου δικτυώματος τετραγωνικών ματιών σε δίχτυ ρομβοειδών ματιών, πλην των ακραίων πλευρών των ματιών του ανοίγματος και από τις δύο πλευρές του2 ρομβοειδή μάτια / 1 πλευρά τετραγωνικού ματιούD Δίχτυ ρομβοειδών ματιών 105 mm (50 ανοικτά μάτια κατ’ ανώτατο όριο)E Απόσταση του φύλλου δικτυώματος του ανοίγματος από το σχοινί του σάκου. Το άκρο του ανοίγματος δεν πρέπει να απέχει περισσότερο από 4 μάτια από το σκοινί του σάκου, συμπεριλαμβανομένης της χειροποίητης σειράς ματιών μέσω της οποίας διέρχεται το σκοινί του σάκουF Μία χειροποίητη σειρά ματιών στο ύψος του σχοινιού του σάκου[pic] ΣΥΝΑΡΜΟΓΗ ΦΥΛΛΟΥ ΔΙΧΤΥΩΜΑΤΟΣ ΤΟΥ ΑΝΟΙΓΜΑΤΟΣ ΔΙΑΦΥΓΗΣΕικόνα 4A Φύλλο δικτυώματος με τετραγωνικά μάτια 110 mm (20 πλευρές)B Προσαρμογή φύλλου δικτυώματος τετραγωνικών ματιών στη νεύρωσηC Ο τρόπος προσαρμογής φύλλου δικτυώματος τετραγωνικών


text: ματιών σε δίχτυ ρομβοειδών ματιών, πλην των ακραίων πλευρών των ματιών του ανοίγματος και από τις δύο πλευρές του, γίνεται με 2 ρομβοειδή μάτια ανά 1 τετραγωνικό μάτιD Δίχτυ ρομβοειδών ματιών 105 mm (50 ανοικτά μάτια κατ’ ανώτατο όριο)E Απόσταση του φύλλου δικτυώματος του ανοίγματος από το σχοινί του σάκου. Το άκρο του ανοίγματος δεν πρέπει να απέχει περισσότερο από 4 μάτια από το σκοινί του σάκου, συμπεριλαμβανομένης της χειροποίητης σειράς ματιών μέσω της οποίας διέρχεται το σκοινί του σάκουF Μία χειροποίητη σειρά ματιών στο ύψος του σχοινιού του σάκουG 10% κατ’ ανώτατο όριο και στις δύο πλευρές ανοικτών ματιών D[pic]II. Προδιαγραφές τράτας Τ90α. Ορισμόςi. Ως τράτες Τ90 νοούνται οι τράτες, οι δανέζικοι γρίποι και τα παρόμοια εργαλεία, τα οποία διαθέτουν σάκο και τεμάχιο επιμήκυνσης, κατασκευασμένα από ρομβοειδές δικτύωμα που έχει περιστραφεί κατά 90°, κατά τρόπον ώστε η κύρια κατεύθυνση του νήματος του δικτυώματος να είναι παράλληλη προς την κατεύθυνση ρυμούλκησης.ii. Η κατεύθυνση του νήματος του δικτυώματος σε ένα τυπικό δίχτυ με ρομβοειδή μάτια (Α) και σε δίχτυ που έχει περιστραφεί κατά 90° (Β) φαίνεται στο κάτωθι σχήμα.[pic]Α | Β |β. Μέγεθος ματιών και μέτρησηΤο μέγεθος ματιών πρέπει να είναι τουλάχιστον 110 mm. Κατά παρέκκλιση του άρθρου 5 παράγραφος 1 του κανονισμού (ΕΚ) αριθ. 129/2003 της Επιτροπής, της 24ης Ιανουαρίου 2003, για θέσπιση λεπτομερών κανόνων για τον προσδιορισμό του μεγέθους των ματιών και του πάχους του νήματος των διχτυών αλιείας[15], το μέγεθος των ματιών στον σάκο και στο τεμάχιο επιμήκυνσης μετράται καθέτως προς τον διαμήκη άξονα του αλιευτικού εργαλείου.γ. Πάχος του νήματοςΟ σάκος και το τεμάχιο επιμήκυνσης κατασκευάζονται από υλικό δικτυώματος μονού νήματος με πάχος νήματος το πολύ 5 mm ή από υλικό δικτυώματος διπλού νήματος με πάχος νήματος το πολύ 4 mm αντιστοίχως. Η διάταξη αυτή δεν εφαρμόζεται στην ακροτελεύτια σειρά ματιών του σάκου, εάν είναι εφοδιασμένος με σχοινί δεσίματος σάκου.δ. Κατασκευήiii. Σάκος και επιμήκυνση με μάτια που έχουν περιστραφεί (T90) κατασκευάζονται από δύο φύλλα δικτυώματος ίσων διαστάσεων, με τον ίδιο αριθμό ματιών κατά πλάτος και κατά μήκος και με τον προσανατολισμό ματιού που περιγράφεται ανωτέρω, και ενώνονται από δύο πλευρικές νευρώσεις. Κάθε φύλλο δικτυώματος κατασκευάζεται με μη ολισθαίνοντες κόμβους και κατά τρόπον ώστε τα μάτια να παραμένουν πλήρως ανοικτά ανά πάσα στιγμή, όταν χρησιμοποιούνται.iv. Ο αριθμός ανοικτών ματιών σε οποιαδήποτε περιφέρεια πρέπει να είναι σταθερός, από το εμπρόσθιο τμήμα της επιμήκυνσης έως το άκρο οπίσθιο τμήμα του σάκου της τράτας.v. Στο σημείο ένωσης του σάκου ή του τεμαχίου επιμήκυνσης με το κωνικό τμήμα της τράτας, ο αριθμός των ματιών στην περιφέρεια του σάκου ή του τεμαχίου επιμήκυνσης πρέπει να ισούται με το 50% της τελευταίας σειράς ματιών του κωνικού τμήματος της τράτας.vi. Ο σάκος της τράτας και το τεμάχιο επιμήκυνσης παρουσιάζονται στην κατωτέρω εικόνα.ε. ΠεριφέρειαΟ αριθμός των ματιών σε οποιαδήποτε περιφέρεια στον σάκο και στο τεμάχιο επιμήκυνσης, εξαιρουμένων των ενώσεων και των νευρώσεων, δεν πρέπει να υπερβαίνει τα 50.στ. Δακτύλιοι συναρμογήςΤο εμπρόσθιο άκρο των φύλλων δικτυώματος που αποτελούν το σάκο της τράτας και την επιμήκυνση πρέπει να περιλαμβάνει μια πλεκτή σειρά από ημίσεα μάτια. Το οπίσθιο άκρο του


text: φύλλου δικτυώματος του σάκου της τράτας πρέπει να περιλαμβάνει μια πλήρη σειρά από πλεκτά μάτια, ικανά να καθοδηγούν το σχοινί του σάκου.ζ. Μήκος του σάκου της τράταςΟ σάκος της τράτας πρέπει να έχει μήκος τουλάχιστον 50 ματιών.η. ΚοψαδούροςΤο μήκος του κοψαδούρου στο σημείο που προσαρμόζεται στο σάκο της τράτας δεν πρέπει να είναι μικρότερο από το μήκος των ματιών, όταν αυτά είναι τεντωμένα, στην περιφέρεια του σάκου, πολλαπλασιαζόμενο επί συντελεστή 0,6.θ. Σημαντήρας σάκου της τράταςΟ σημαντήρας του σάκου της τράτας πρέπει να έχει σφαιρικό σχήμα και μέγιστη διάμετρο 40 cm. Πρέπει να είναι προσδεδεμένος με το σχοινί σημαντήρα στο σχοινί του σάκου της τράτας. Το μήκος του σχοινιού του σημαντήρα δεν πρέπει να είναι μικρότερο από την τετραγωνική ρίζα του βάθους πολλαπλασιαζόμενη επί 2,5.[pic]Νήμα δικτυώματος: από πολυαιθυλένιο μονό 5 mm ή, μόνο στο σάκο, διπλό 4 mmΌλα τα μάτια έχουν περιστραφεί 90 μοίρες. Κύρια κατεύθυνση του νήματος παράλληλη προς το διαμήκη άξονα της τράταςΣάκος Τεμάχιο επιμήκυνσης 2 φύλλα δικτυώματος ίσων διαστάσεωνΤομή: όλοι οι κόμβοιΠεριφέρεια 50% του παρακείμενου αριθμού ματιών στο κωνικό τμήμα της τράτας – στην περίπτωση ίσου ανοίγματος ματιών της οπίσθιας ακμής κοιλιάς και επιμήκυνσηςΠροσάρτημα 2 του ΠΑΡΑΡΤΗΜΑΤΟΣ IIIΚοινοί κανόνες για εθνικά προγράμματα ελέγχουΣτόχος1. Κάθε κράτος μέλος καθορίζει ειδικά κριτήρια επίδοσης για τις επιθεωρήσεις σύμφωνα με το παρόν προσάρτημα.Στρατηγική2. Η επιθεώρηση και εποπτεία των αλιευτικών δραστηριοτήτων επικεντρώνεται στα σκάφη, τα οποία είναι πιθανό να αλιεύσουν γάδο. Τυχαίες επιθεωρήσεις της μεταφοράς και εμπορίας γάδου χρησιμοποιούνται ως συμπληρωματικός μηχανισμός διασταυρούμενου ελέγχου για την επαλήθευση της αποτελεσματικότητας των δραστηριοτήτων επιθεώρησης και εποπτείας.Προτεραιότητες3. Οι διάφοροι τύποι αλιευτικών εργαλείων υπόκεινται σε διαφορετικά επίπεδα προτεραιοτήτων, ανάλογα με το βαθμό στον οποίο επηρεάζονται οι στόλοι από τα όρια αλιευτικών δυνατοτήτων. Για το λόγο αυτό, κάθε κράτος μέλος θέτει ειδικές προτεραιότητες.Κριτήρια-στόχοι4. Το αργότερο ένα μήνα από την ημερομηνία έναρξης ισχύος του παρόντος κανονισμού, τα κράτη μέλη θέτουν σε εφαρμογή τα οικεία χρονοδιαγράμματα επιθεώρησης, λαμβάνοντας υπόψη τους στόχους που καθορίζονται κατωτέρω:α. Επίπεδο επιθεωρήσεων σε λιμένεςΚατά γενικό κανόνα, οι επιθεωρήσεις πρέπει να καλύπτουν το 20 % κατά βάρος των εκφορτώσεων γάδου σε όλους τους τόπους εκφόρτωσης. Εναλλακτικά, πρέπει να πραγματοποιούνται επιθεωρήσεις με συχνότητα που να διασφαλίζει ότι υποβάλλεται σε επιθεώρηση μία φορά τουλάχιστον στη διάρκεια τρίμηνης περιόδου αριθμός κοινοτικών σκαφών, ο οποίος αντιστοιχεί στο 20 % ή περισσότερο κατά βάρος των εκφορτώσεων γάδου. Η συνολική ποσότητα σε αριθμό εκφορτώσεων που υφίσταται επιθεώρηση πρέπει να διασφαλίζει ακρίβεια 95% επί της εκτίμησης των συνολικών ποσοτήτων γάδου που εκφορτώνεται.β. Επίπεδο επιθεωρήσεων της εμπορίαςΕπιθεώρηση του 5% των ποσοτήτων γάδου που προσφέρονται για πώληση στις ιχθυόσκαλες.γ. Επίπεδο επιθεωρήσεων στη θάλασσαΕλαστικό κριτήριο: καθορίζεται μετά από λεπτομερή ανάλυση της αλιευτικής δραστηριότητας σε κάθε περιοχή. Στα κριτήρια όσον αφορά τις θαλάσσιες δραστηριότητες πρέπει να αναφέρεται ο αριθμός των ημερών περιπολίας στη θάλασσα στις περιοχές διαχείρισης γάδου, ενδεχομένως με χωριστό κριτήριο για ημέρες περιπολίας σε συγκεκριμένες περιοχές.δ. Επίπεδο εναέριας επιτήρησηςΕλαστικό κριτήριο: καθορίζεται μετά από λεπτομερή ανάλυση της αλιευτικής δραστηριότητας σε κάθε περιοχή και λαμβάνοντας υπόψη τους πόρους που διαθέτει κάθε κράτος μέλος.Προσάρτημα 3 του παραρτήματος ΙΙΙΠεριεχόμενο των εθνικών ελεγκτικών προγραμμάτων δράσηςΤα εθνικά ελεγκτικά προγράμματα δράσης πρέπει να προσδιορίζουν,


text: μεταξύ άλλων τα εξής.1. ΜΕΣΑ ΕΛΕΓΧΟΥΑνθρώπινοι πόροι1.1. Αριθμοί επιθεωρητών ξηράς και επιθεωρητών θαλάσσης, καθώς και περίοδοι και ζώνες όπου πρόκειται να χρησιμοποιηθούν.Τεχνικοί πόροι1.2. Αριθμοί των θαλάσσιων και εναέριων μέσων περιπολίας, καθώς και περίοδοι και ζώνες όπου πρόκειται να χρησιμοποιηθούν.Δημοσιονομικοί πόροι1.3. Πιστώσεις του προϋπολογισμού για την ανάπτυξη ανθρώπινων πόρων, θαλάσσιων και εναέριων περιπολικών μέσων.2. ΚΑΘΟΡΙΣΜΟΣ ΛΙΜΕΝΩΝ2.1. Κατάλογος λιμένων που έχουν καθοριστεί για εκφορτώσεις γάδου σύμφωνα με το σημείο 5.6.2 του παραρτήματος ΙΙΙ.3. ΓΝΩΣΤΟΠΟΙΗΣΗ ΕΙΣΟΔΟΥ ΚΑΙ ΕΞΟΔΟΥ3.1. Περιγραφή των συστημάτων που χρησιμοποιούνται για την εξασφάλιση της συμμόρφωσης προς τις διατάξεις του σημείου 5.2 του παραρτήματος ΙΙΙ.4. ΕΛΕΓΧΟΣ ΕΚΦΟΡΤΩΣΕΩΝ4.1. Περιγραφή των συστημάτων που χρησιμοποιούνται για την εξασφάλιση της συμμόρφωσης προς τις διατάξεις του σημείου 5.5 του παραρτήματος ΙΙΙ.4.2. Περιγραφή των συστημάτων που χρησιμοποιούνται για τον υπολογισμό του περιθωρίου ανοχής που αναφέρεται στο σημείο 5.4 του παραρτήματος ΙΙΙ.4.3. Περιγραφή των συστημάτων που χρησιμοποιούνται για τη ζύγιση των εκφορτώσεων σύμφωνα με το σημείο 5.7 του παραρτήματος ΙΙΙ.4.4. Περιγραφή του συστήματος που εφαρμόζεται για την κατάρτιση των ειδικών κριτηρίων επίδοσης για τις επιθεωρήσεις που αναφέρονται στο σημείο 5.7.2 του παραρτήματος ΙΙΙ.5. ΠΡΩΤΟΚΟΛΛΑ ΕΠΙΘΕΩΡΗΣΗΣ5.1. Πρωτόκολλα για τις σχετικές με την αλιεία γάδου επιθεωρήσεις στη θάλασσα και στην ξηρά.5.2. Πρωτόκολλα επικοινωνίας με τις αρμόδιες αρχές που έχουν οριστεί από άλλα κράτη μέλη ως υπεύθυνες για το εθνικό ελεγκτικό πρόγραμμα δράσης για το γάδο.5.3. Πρωτόκολλα κοινής εποπτείας και ανταλλαγής επιθεωρητών, συμπεριλαμβανομένου του προσδιορισμού των εξουσιών και αρμοδιοτήτων των επιθεωρητών που ασκούν τα καθήκοντά τους στα ύδατα άλλων κρατών μελών.[1] ΕΕ L 358 της 31.12.2002, σ. 59.[2] ΕΕ L 115 της 9.5.1996, σ. 3.[3] ΕΕ L 191 της 7.7.1998, σ. 10.[4] ΕΕ L 132 της 21.5.1987, σ. 9.[5] ΕΕ L 276 της 10.10.1983, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1965/2001 (ΕΕ L 268 της 9.10.2001, σ. 23).[6] ΕΕ L 261 της 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1954/2003 (ΕΕ L 289 της 7.11.2003, σ. 1).[7] ΕΕ L 9 της 15.1.1998, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 812/2004 (ΕΕ L 150 της 30.4.2004, σ. 12).[8] ΕΕ L 333 της 20.12.2003, σ. 17.[9] ΕΕ L 274 της 25.9.1986, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 3259/94 (ΕΕ L 339 της 29.12.1994, σ. 11).[10] ΕΕ L 365 της 31.12.1991, σ. 1.[11] ΕΕ L 171 της 6.7.1994, σ. 7.[12] ΕΕ L 12 της 14.1.2005, σ. 1.[13] ΕΕ L 261 της 20.10.1993, σ. 1.[14] ΕΕ L 276 της 10.10.1983, σ. 1.[15] ΕΕ L 22 της 25.1.2003, σ. 4.


text:
 Avis juridique important
 |
 51995PC0199(02)
 Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (υποβάλλεται από την Επιτροπή) /* COM/95/199 Τελικό - SYN 95/0122 */
 Επίσημη Εφημερίδα αριθ. C 318 της 29/11/1995 σ. 0011
 Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας (1*) (95/C 318/09) (Κείμενο που παρουσιάζει ενδιαφέρον για τον ΕΟΧ) COM(95) 199 τελικό - 95/0122(SYN)(Υποβλήθηκε από την Επιτροπή στις 15 Σεπεμβρίου 1995)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,την πρόταση της Επιτροπής,Σε συνεργασία με το Ευρωπαϊκό Κοινοβούλιο,Έχοντας υπόψη τη γνώμη της Οικονομικής και Κοινωνικής Επιτροπής,Εκτιμώντας:ότι ο κανονισμός (ΕΟΚ) αριθ. 1101/89 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. . . ./95, έχει θεσπίσει ένα καθεστώς διαρθρωτικής εξυγίανσης του τομέα της εσωτερικής ναυσιπλοΐας 7 ότι ο κανονισμός αυτός έχει σκοπό να μειώσει την πλεονάζουσα μεταφορική ικανότητα των στόλων εσωτερικής ναυσιπλοΐας, προβλέποντας συντονισμένες δράσεις διάλυσης πλοίων σε κοινοτική κλίμακα 7ότι ο κανονισμός (ΕΟΚ) αριθ. 1101/89 προβλέπει τη δυνατότητα κοινοτικής χρηματοδότησης για την περίοδο 1995 έως 1998 και ότι εναπομένουν να καθοριστούν οι τρόποι χρηματοδότησης για τα έτη 1996 έως 1998 7ότι το ισχύον σήμερα σύστημα διαρθρωτικής εξυγίανσης θέτει ως αρχή η χρηματοδότησή του να πραγματοποιείται κατ' αρχήν από τους παράγοντες του συγκεκριμένου τομέα με ετήσιες εισφορές 7ότι οι εισφορές του δημοσίου πρέπει να χορηγούνται ετησίως συναρτήσει των εισφορών του κλάδου στο συγκεκριμένο τομέα 7 ότι η δράση προβλέπεται να είναι διάρκειας τριών ετών, από το 1996 έως το 1998, και ότι πρέπει να αποτελεί το αντικείμενο ετήσιας αξιολόγησης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στο άρθρο 4α του κανονισμού (ΕΟΚ) αριθ. 1101/89 προστίθενται οι κάτωθι παράγραφοι:«4. Το ποσό των χρηματοδοτικών εισφορών της Κοινότητας για τα έτη 1996-1997-1998 δεν μπορεί να υπερβεί το διπλάσιο των εισφορών του κλάδου.5. Τα ενδιαφερόμενα κράτη μέλη θέτουν από κοινού στη διάθεση των ταμείων τους ποσά παρεμφερή εκείνων της Κοινότητας κατά τη διάρκεια των ετών που αναφέρονται στην παράγραφο 4. το μερίδιο κάθε ενδιαφερόμενου κράτους μέλους υπολογίζεται κατ' αναλογία του μεγέθους του ενεργού στόλου του ως προς εκείνο των στόλων των κρατών μελών. Τα ποσά αυτά καθορίζονται από την Επιτροπή σε συνεργασία με τις αρχές των διαφόρων ταμείων διάλυσης.6. Στην αρχή κάθε έτους, κατά τη διάρκεια της δράσης διάλυσης από το 1996 έως το 1998, η Επιτροπή καθορίζει στο πλαίσιο του παρόντος κανονισμού τον τρόπο διεξαγωγής της δράσης διάλυσης για το τρέχον έτος, συναρτήσει ταυτόχρονα των οικονομικών δυνατοτήτων, της εξέλιξης της αγοράς και των μέτρων ελευθέρωσης που έχουν τεθεί σε εφαρμογή.»Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.(1*) Η παρούσα πρόταση εκπονείται λαμβανομένης υπόψη της πρότασης τροποποίησης του κανονισμού (ΕΟΚ) αριθ. 1101/89 που υποβλήθηκε από την Επιτροπή στις 7 Ιουνίου 1995 (εγγρ. COM(95) 200 τελικό) (ΕΕ αριθ.


text:
 Avis juridique important
 |
 52000PC0405
 Πρόταση κανονισμού του Συμβουλίου για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας /* COM/2000/0405 τελικό */
 Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της Κίνας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜετά την ανακοίνωση για την επικείμενη λήξη των μέτρων και μετά από αίτηση από μέρους της Ένωσης Ευρωπαίων Κατασκευαστών Ποδηλάτων (EBMA) για επανεξέταση των ισχυόντων μέτρων, η Επιτροπή τον Σεπτέμβριο 1998 άρχισε διαδικασία αντιντάμπινγκ όσον αφορά τις εισαγωγές ποδηλάτων καταγωγής Κίνας. Η έρευνα αποτελούσε επανεξέταση για την "λήξη των μέτρων" (άρθρο 11 παράγραφος 2 του βασικού κανονισμού αντιντάμπινγκ).Πλαίσιο: Τον Σεπτέμβριο 1993 το Συμβούλιο υπέβαλε οριστικό δασμό αντιντάμπινγκ 30,6% στις εισαγωγές ποδηλάτων καταγωγής Κίνας. Μετά από έρευνα κατά της καταστρατήγησης διαπιστώθηκε ότι τα εν λόγω μέτρα καταστρατηγήθηκαν και τον Ιανουάριο 1997 ο παραπάνω δασμός παρατάθηκε συνεπώς στις εισαγωγές ορισμένων μερών ποδηλάτων.Συμπέρασμα: Η έρευνα έδειξε ότι είναι πολύ πιθανόν η κατάργηση του δασμού αντιντάμπινγκ στα ποδήλατα που εισήχθησαν από την Κίνα να οδηγήσει σε επανάληψη της πρακτικής ντάμπινγκ και σημαντική ζημία στον κοινοτικό κλάδο παραγωγής. Πράγματι, η τρέχουσα έρευνα για επανεξέταση των μέτρων έδειξε ότι, εάν δεν επιβληθούν μέτρα αντιντάμπινγκ, οι εισαγωγές από την Κίνα θα ξαναρχίσουν σε σημαντικές ποσότητες και σε υψηλές τιμές ντάμπινγκ στην κοινοτική αγορά. Ως εκ τούτου, θα πρέπει να διατηρηθούν τα ισχύοντα μέτρα.Πιθανότητα συνέχισης της πρακτικής ντάμπινγκ: Το Μεξικό επελέγη ως χώρα αναφοράς στην προκειμένη περίπτωση. Η σύγκριση της κανονικής αξίας με την τιμή εξαγωγής, τόσο σε επίπεδο FOB όσο και στο ίδιο στάδιο εμπορίας, έδειξε ότι υπάρχει σημαντική πρακτική ντάμπινγκ, δεδομένου ότι το περιθώριο ντάμπινγκ ισούται με το ποσό κατά το οποίο η κανονική αξία υπερέβη την τιμή εξαγωγής. Το περιθώριο ντάμπινγκ ήταν υψηλότερο από αυτό που διαπιστώθηκε κατά την αρχική έρευνα, ήτοι 30,6%. Δεν υπάρχουν λόγοι να υποθέσουμε ότι η πρακτική ντάμπινγκ θα εξαλειφθεί εάν καταργηθούν τα μέτρα. Θα πρέπει να σημειωθεί ότι ο προσδιορισμός της συνεχούς πρακτικής ντάμπινγκ έγινε με βάση πολύ χαμηλό όγκο εισαγωγών (14.000 μονάδες σε σύγκριση με την κοινοτική κατανάλωση 15 εκατομμυρίων μονάδων).Πιθανότητα επανάληψης της πρακτικής ντάμπινγκ: Η έρευνα έδειξε επίσης ότι ο όγκος των εξαγωγών κοινοτικών ποδηλάτων στην Κοινότητα θα φθάσει κατά πάσα πιθανότητα σε σημαντικά επίπεδα εάν καταργηθούν τα ισχύοντα μέτρα. Αυτό το συμπέρασμα συνήχθη λόγω της σημαντικής παραγωγικής ικανότητας στην Κίνα, του βαθμού καταστρατήγησης που διαπιστώθηκε και των ψευδών διασαφήσεων στο τελωνείο. Όλα αυτά δείχνουν το ισχυρό συνεχές ενδιαφέρον των εν λόγω κινέζων εξαγωγέων για πώληση στην κοινοτική αγορά. Μία άλλη ένδειξη ότι ο όγκος εισαγωγών μπορεί να αυξηθεί εκ νέου σε σημαντικά επίπεδα είναι η πιθανότητα εκτροπής του εμπορίου στην Κοινότητα λόγω της υιοθέτησης εμπορικών αμυντικών μέτρων από την Νότιο Κορέα, το Μεξικό, τον Καναδά και το Βιετνάμ.Συνήχθη επίσης το συμπέρασμα ότι αυτές οι σημαντικά αυξημένες εξαγωγές στην Κοινότητα ήταν πολύ πιθανόν να πραγματοποιήθηκαν σε τιμές ντάμπινγκ. Αυτό αποδείχθηκε από το υψηλό περιθώριο ντάμπινγκ που διαπιστώθηκε για τις κινεζικές εξαγωγές σε άλλες σημαντικές αγορές τρίτων χωρών. Δεν είναι πιθανόν οι κινέζοι εξαγωγείς να ξαναρχίσουν σημαντικές εξαγωγές προς την


text: Κοινότητα εάν δεν υπάρξουν παρόμοιες χαμηλές τιμές εξαγωγής και πρακτική ντάμπινγκ. Για να συνοψίσουμε, είναι πολύ πιθανό ότι οι εισαγωγές στην Κοινότητα από την Κίνα θα ξαναρχίσουν σε σημαντικές ποσότητες και σε υψηλές τιμές ντάμπινγκ εάν καταργηθούν τα μέτρα.Κοινοτικός κλάδος παραγωγής και οικονομική κατάσταση: Ο κοινοτικός κλάδος παραγωγής παρέμεινε σε δυσχερή και ευάλωτη οικονομική κατάσταση μετά την επιβολή το 1993 δασμών αντιντάμπινγκ κατά των ποδηλάτων καταγωγής Κίνας. Όλοι οι οικονομικοί δείκτες σχετικά με τον κοινοτικό κλάδο παραγωγής συνέχισαν να δείχνουν αρνητικές τάσεις κατά την υπό εξέταση περίοδο. Η παραγωγή μειώθηκε κατά 25%, η παραγωγική ικανότητα κατά 27%, ο όγκος και η αξία των πωλήσεων μειώθηκαν κατά 24% και 8% αντίστοιχα, η αξία και ο όγκος του μεριδίου αγοράς κατά 8% και 15% αντίστοιχα. Παρόλο που οι τιμές αυξήθηκαν κατά 10% κατά την ΠΕ, σε σύγκριση με το 1995, η αποδοτικότητα παρέμεινε αρνητική και η απασχόληση μειώθηκε κατά 12%.Πιθανότητα επανάληψης της ζημίας: Η κατάργηση του δασμού αντιντάμπινγκ θα οδηγήσει αναπόφευκτα σε επανάληψη σημαντικής ζημίας στον κοινοτικό κλάδο παραγωγής. Η ύπαρξη υψηλού παραγωγικού δυναμικού στην Κίνα (70 εκατομμύρια μονάδες), η επιζήμια συμπεριφορά των κινέζων παραγωγών-εξαγωγέων κατά την υπό εξέταση περίοδο και το τεράστιο εξαγωγικό δυναμικό επιβεβαιώθηκαν. Οι κινέζοι παραγωγοί-εξαγωγείς έχουν τα τεχνικά και χρηματοοικονομικά μέσα για να επιστρέψουν στην κοινοτική αγορά γρήγορα και να κερδίσουν σημαντικό μερίδιο αγοράς, όπως έγινε πρόσφατα σε άλλες εξαγωγικές αγορές, όπως οι ΗΠΑ.Κοινοτικό συμφέρον: Χωρίς την επιβολή μέτρων αντιντάμπινγκ πολλοί κοινοτικοί παραγωγοί που ασκούν δραστηριότητες στο τμήμα της αγοράς ποδηλάτων χαμηλότερης ποιότητας είναι πιθανόν να πάψουν να υπάρχουν λόγω του αθέμιτου ανταγωνισμού του μεγάλου όγκου εισαγωγών ποδηλάτων από την Κίνα που αποτελούν αντικείμενο ντάμπινγκ. Ο ανταγωνισμός και η δυνατότητα επιλογής των καταναλωτών στην κοινοτική αγορά συνεπώς θα μειωθούν.Επιπλέον, παρόλο που οι τιμές πώλησης μπορεί να μειωθούν στο τμήμα της αγοράς ποδηλάτων χαμηλότερης ποιότητας, οι απώλειες του κοινοτικού κλάδου παραγωγής όσον αφορά τον όγκο των πωλήσεων θα οδηγήσει σε υψηλότερο επίπεδο τιμής "εκ του εργοστασίου" και συνεπώς σε αύξηση της τιμής, ιδίως στο τμήμα της αγοράς που αφορά τα ποδήλατα υψηλότερης ποιότητας. Τελικά, η μη λήψη μέτρων αντιντάμπινγκ θα έχει ως αποτέλεσμα αύξηση των τιμών την οποία θα υποστούν οι καταναλωτές.Τα ενδιαφερόμενα μέρη πληροφορήθηκαν για τα βασικά γεγονότα και παρατηρήσεις βάσει των οποίων η Επιτροπή προτείνει στο Συμβούλιο τη διατήρηση των μέτρων αντιντάμπινγκ και τους δόθηκε η ευκαιρία να υποβάλουν σχόλια. Αυτά τα σχόλια λήφθηκαν υπόψη εφόσον κρίθηκε σκόπιμο.Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την επιβολή οριστικού δασμού αντιντάμπινγκ στις εισαγωγές ποδηλάτων καταγωγής Λαϊκής Δημοκρατίας της ΚίναςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:Τη συνθήκη για την ίδρυση της Ευρωπαϊκής Κοινότητας,Τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], και ιδίως τα άρθρα 9 και 11,[1] ΕΕ L 56, 06.03.1996, σ. 1. Κανονισμός, όπως τροποποιήθηκε από τον κανονισμό (EΚ) αριθ. 905/98 (ΕΕ L 128, 30. 4. 1998, σ. 18)Την πρόταση που υπέβαλε η Επιτροπή μετά από διαβουλεύσεις με τη Συμβουλευτική Επιτροπή,Εκτιμώντας τα εξής:A. ΔΙΑΔΙΚΑΣΙΑ1. Mέτρα που υπόκεινται σε επανεξέταση όσον


text: αφορά τη Λαϊκή Δημοκρατία της Κίνας(1) Τον Οκτώβριο 1991, η Επιτροπή ανήγγειλε την έναρξη [2] έρευνας αντιντάμπινγκ ("αρχική έρευνα") σχετικά με τις εισαγωγές ποδηλάτων καταγωγής Λαϊκής Δημοκρατίας της Κίνας ("Κίνα").[2] ΕΕ C 266, 12.10.1991, σ. 6.(2) Τον Σεπτέμβριο 1993, το Συμβούλιο υπέβαλε οριστικό δασμό αντιντάμπινγκ 30,6% στις εισαγωγές ποδηλάτων καταγωγής Κίνας (Κανονισμός (EΟΚ) αριθ. 2474/93 [3]).[3] ΕΕ L 228, 09.09.1993, σ. 1.(3) Τον Απρίλιο 1996, η Επιτροπή άρχισε έρευνα σχετικά με τη καταστρατήγηση του ισχύοντος δασμού (κανονισμός (EΚ) αριθ. 703/96 [4]), και ως εκ τούτου ο δασμός παρατάθηκε τον Ιανουάριο 1997 στις εισαγωγές ορισμένων μερών ποδηλάτων καταγωγής Κίνας (Κανονισμός του Συμβουλίου (EΚ) αριθ. 71/97 [5]).[4] ΕΕ L 98, 19.04.1996, σ. 3.[5] ΕΕ L 16, 18.01.1997, σ. 55.2. Ισχύοντα μέτρα που αφορούν άλλες χώρες(4) Τον Μάρτιο 1998, το Συμβούλιο επέβαλε οριστικούς δασμούς αντιντάμπινγκ στις εισαγωγές ποδηλάτων καταγωγής Ινδονησίας, Μαλαισίας και Ταϊλάνδης (κανονισμός (EΚ) αριθ. 648/96 [6]).[6] ΕΕ L 91, 12.04.1996, σ. 1.(5) Τον Φεβρουάριο 1999, το Συμβούλιο επέβαλε οριστικούς δασμούς αντιντάμπινγκ στα ποδήλατα καταγωγής Ταϊβάν (κανονισμός (EΚ) αριθ. 397/99 [7]).[7] ΕΕ L 49, 25.02.1999, σ. 1.3. Αίτηση για επανεξέταση(6) Μετά τη δημοσίευση ανακοίνωσης για την επικείμενη λήξη των μέτρων αντιντάμπινγκ στις εισαγωγές ποδηλάτων καταγωγής Κίνας [8], η Επιτροπή έλαβε αίτηση για επανεξέταση σύμφωνα με το άρθρο 11 παράγραφος 2 του κανονισμού (EΚ) αριθ. 384/96 του Συμβουλίου ("Bασικός Κανονισμός") όσον αφορά τα μέτρα.[8] ΕΕ C 74, 10.03.1998, σ. 4.(7) Tην αίτηση υπέβαλε τον Ιούνιο 1998 η Ένωση Ευρωπαίων Κατασκευαστών Ποδηλάτων (EBMA), εξ ονόματος των κοινοτικών παραγωγών ποδηλάτων των οποίων η συνολική παραγωγή αποτελεί σημαντικό μέρος της συνολικής κοινοτικής παραγωγής ("κοινοτικοί παραγωγοί που υπέβαλαν αίτηση").(8) Η EBMA ισχυρίστηκε ότι η λήξη των μέτρων πολύ πιθανόν να είχε ως αποτέλεσμα τη συνέχιση ή επανάληψη της πρακτικής ντάμπινγκ και της ζημίας στον κοινοτικό κλάδο παραγωγής. Η Επιτροπή, αφού διαπίστωσε, μετά από διαβουλεύσεις με τη Συμβουλευτική Επιτροπή, ότι τα αποδεικτικά στοιχεία ήταν επαρκή, άρχισε έρευνα [9] σύμφωνα με το άρθρο 11 παράγραφος 2 του βασικού κανονισμού.[9] ΕΕ C 281, 10.09.1998, σ. 8.4. Έρευνα(9) Η Επιτροπή ενημέρωσε επίσημα τους κοινοτικούς παραγωγούς που υπέβαλαν αίτηση, τους παραγωγούς-εξαγωγείς, εισαγωγείς και καταναλωτές, καθώς και τους εκπροσώπους της εξάγουσας χώρας, για την έναρξη της επανεξέτασης και παρέσχε στα αμέσως ενδιαφερόμενα μέρη την ευκαιρία να γνωστοποιήσουν τις απόψεις τους γραπτά και να ζητήσουν ακρόαση.(10) Η Επιτροπή απέστειλε ερωτηματολόγια στα μέρη που είναι γνωστό ότι ενδιαφέρονται και έλαβε απαντήσεις από δέκα αιτούντες κοινοτικούς παραγωγούς που είχαν συμμετάσχει στην αρχική έρευνα (το "δείγμα") και δεκατέσσερις παραγωγούς-εξαγωγείς στην Κίνα. Από αυτές τις τελευταίες, οι ακόλουθες έντεκα εταιρίες εξήγαγαν ποδήλατα στην Κοινότητα κατά την περίοδο της έρευνας:- Catic Bicycle Co., Ltd- Giant (China)- Huiyang Kenton Bicycle Group Ltd- Liyang Machinery (SZ)- Merida Bicycles (China)- Ming Cycle- Phoenix Co.- Shenzhen Overlord- Shenzhen Bao An Bike- Shun Lu Bicycle Co.- Universal Cycle Corporation (China)(11) Διεξήχθησαν έρευνες στις εγκαταστάσεις των ακολούθων εταιριών:(α) Παραγωγοί στην ανάλογη χώρα (Mεξικό):- Biciclo S.A de C.V, San Luis Potosi,- Bicileyca S.A de C.V, Apizaco.- Mercurio S.A de C.V, San Luis Potosi,(β) Κοινοτικοί παραγωγοί που υπέβαλαν αίτηση (δείγμα):- Batavus BV, Heerenveen, The Netherlands,- BH SA,


text: Vitoria, Spain,- Cycleurope international SA, Romilly/Seine, France,- Dawes Cycles Ltd, Birmingham, UK,- Derby Cycles Werke GmbH, Cloppenburg, Germany,- Hercules Fahrrad GmbH & Co. KG, Nόrnberg, Germany,- Koninklijke Gazelle BV, Dieren, The Netherlands,- Kynast AG, Quakenbrόck, Germany,- Micmo Gitane SA, Machecoul, France,- Raleigh Industries Ltd, Nottingham, UK.(12) Η έρευνα σχετικά με τη πιθανότητα συνέχισης ή επανάληψης της πρακτικής ντάμπινγκ και της ζημίας κάλυψε την περίοδο από την 1η Σεπτεμβρίου 1997 ως τις 31 Αυγούστου 1998 ("περίοδος έρευνας"). Οι τάσεις στο διάστημα μεταξύ 1995 και 31 Aυγούστου 1998 (η "υπό εξέταση περίοδος") εξετάστηκαν για να προσδιοριστούν οι πιθανότητες συνέχισης ή επανάληψης της ζημίας.(13) Η έρευνα δεν ήταν δυνατόν να ολοκληρωθεί εντός της κανονικής περιόδου 12 μηνών που προβλέπει το άρθρο 11 παράγραφος 5 του βασικού κανονισμού, λόγω της πολυπλοκότητας της έρευνας.(14) Η Επιτροπή αναζήτησε και επαλήθευσε όλες τις πληροφορίες που θεώρησε απαραίτητες για τον προσδιορισμό των πιθανοτήτων συνέχισης ή επανάληψης της πρακτικής ντάμπινγκ και της ζημίας, και το κοινοτικό συμφέρον.(15) Όλα τα ενδιαφερόμενα μέρη ενημερώθηκαν σχετικά με τα βασικά γεγονότα και παρατηρήσεις στα οποία βασίστηκαν τα συμπεράσματα της εν λόγω επανεξέτασης και τους παραχωρήθηκε προθεσμία εντός της οποίας μπορούσαν να υποβάλουν παρατηρήσεις. Οι παρατηρήσεις που υποβλήθηκαν εξετάστηκαν προσεκτικά και, εφόσον κρίθηκε σκόπιμο, τα πορίσματα τροποποιήθηκαν ανάλογα.B. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ(16) Tο υπό εξέταση προϊόν είναι το ίδιο με αυτό που καλύπτει η αρχική έρευνα, ήτοι δίτροχα ποδήλατα και άλλα ποδήλατα (στα οποία περιλαμβάνοντα και τα τρίτροχα διανομής εμπορευμάτων), χωρίς κινητήρα, που υπάγονται στους κωδικούς ΣΟ 8712 00 10, 8712 00 30 και 8712 00 80.(17) Στην αρχική έρευνα, τα ποδήλατα κατετάγησαν στις ακόλουθες κατηγορίες:(A) ποδήλατα παντός εδάφους ή ΜΤΒ,(B) ποδήλατα περιήγησης, ταξειδίου και πόλεως,(Γ) παιδικά ποδήλατα, και(Δ) άλλα αθλητικά και αγωνιστικά ποδήλατα.(18) Η παρούσα έρευνα χρησιμοποίησε τις ίδιες κατηγορίες. Εντούτοις, θα πρέπει να σημειωθεί ότι δεν υπάρχουν σαφείς διαβαθμίσεις μεταξύ των κατηγοριών, και τα διάφορα τμήματα αγοράς για το προϊόν αλληλεπικαλύπτονται. Ορισμένα μοντέλα μπορούν να ταξινομηθούν σε περισσότερες από μία κατηγορίες.(19) Η έρευνα επιβεβαίωσε ότι όλα τα ποδήλατα πωλούνται μέσω των ιδίων κυκλωμάτων διάθεσης στην κοινοτική αγορά. Δεδομένου ότι η βασική εφαρμογή και χρήση των ποδηλάτων είναι ίδια, είναι σε μεγάλο βαθμό εναλλάξιμα και τα μοντέλα διαφορετικών κατηγοριών μπορούν συνεπώς να αλληλοσυμπληρωθούν. Με βάση τα παραπάνω, συνήχθη το συμπέρασμα ότι όλες οι κατηγορίες αποτελούν ενιαίο προϊόν.(20) Η έρευνα έδειξε επίσης ότι τα ποδήλατα που παράγονται και πωλούνται από τον κοινοτικό κλάδο παραγωγής στην κοινοτική αγορά, τα ποδήλατα που παράγονται και πωλούνται από μεξικανούς παραγωγούς στη μεξικανική αγορά και αυτά που εισάγονται στην κοινοτική αγορά καταγωγής Κίνας είναι όμοια και συνεπώς αποτελούν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.Γ. ΠΙΘΑΝΟΤΗΤΑ ΣΥΝΕΧΙΣΗΣ Η ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ1. Προκαταρκτικές παρατηρήσεις(21) Σύμφωνα με το άρθρο 11 παράγραφος 2 του βασικού κανονισμού, σκοπός της επανεξέτασης αυτού του τύπου είναι, όσον αφορά τα θέματα πρακτικής ντάμπινγκ, να προσδιοριστεί κατά πόσον η πρακτική ντάμπινγκ έλαβε χώρα κατά την περίοδο έρευνας και κατά πόσον η λήξη ισχύος των μέτρων θα οδηγούσε σε συνέχιση ή επανάληψη της πρακτικής ντάμπινγκ (βλέπε άρθρο 11 παράγραφος


text: 2 του βασικού κανονισμού). Τα πορίσματα για την πρακτική ντάμπινγκ που αναφέρονται παρακάτω θα πρέπει να εξεταστούν με βάση το γεγονός ότι οι κοινοτικές εισαγωγές του υπό εξέταση προϊόντος μειώθηκαν από ανώτατο όριο 2,5 εκατομμυρίων μονάδων το 1991 σε λιγότερο από 14.000 μονάδες κατά την περίοδο της έρευνας. Επιπλέον, οι κινέζοι παραγωγοί-εξαγωγείς που συνεργάστηκαν κατά την παρούσα έρευνα αντιπροσώπευαν μόνο 30% των εν λόγω εισαγωγών κατά την περίοδο έρευνας.2. Πιθανότητα συνέχισης της πρακτικής ντάμπινγκα) Aνάλογη χώρα(22) Τα ισχύοντα μέτρα προβλέπουν ενιαίο δασμό για όλες τις εισαγωγές ποδηλάτων καταγωγής Κίνας. Σύμφωνα με το άρθρο 11 παράγραφος 9 του βασικού κανονισμού, η Επιτροπή χρησιμοποίησε την ίδια μέθοδο όπως και στην αρχική έρευνα, και συνεπώς η κανονική αξία καθορίστηκε με βάση τις πληροφορίες που λήφθηκαν σε τρίτη χώρα με οικονομία αγοράς ("ανάλογη χώρα").(23) Η Ταϊβάν επιλέχθηκε ως ανάλογη χώρα στην αρχική έρευνα. Εντούτοις, η χρησιμοποίησή της στην παρούσα έρευνα δεν θεωρήθηκε κατάλληλη λόγω της ανταγωνιστικής διαδικασίας αντιντάμπινγκ σχετικά με τις εξαγωγές ποδηλάτων και το γεγονός ότι κανένα ενδιαφερόμενο μέρος δεν την πρότεινε.(24) Οι κοινοτικοί παραγωγοί που υπέβαλαν αίτηση πρότειναν το Μεξικό ως κατάλληλη ανάλογη χώρα. Η ανακοίνωση για την έναρξη διαδικασίας κάλεσε τα ενδιαφερόμενα μέρη να υποβάλουν σχόλια σχετικά με την καταλληλότητα αυτής της επιλογής. Διάφοροι κινέζοι παραγωγοί-εξαγωγείς ισχυρίστηκαν ότι οι αιτούντες κοινοτικοί παραγωγοί δεν υπέβαλαν επαρκή αποδεικτικά στοιχεία για το ότι το Μεξικό ήταν καταλληλότερη χώρα απ ́ότι άλλες ανάλογες χώρες, αλλά και οι ίδιοι δεν υπέβαλαν επαρκή αποδεικτικά στοιχεία για να στηρίξουν άλλη εναλλακτική λύση.(25) Ορισμένοι κινέζοι παραγωγοί-εξαγωγείς πρότειναν την Ινδία ως ανάλογη χώρα. Εντούτοις, η Ινδία θεωρήθηκε ακατάλληλη για δύο κυρίως λόγους:- Τα ποδήλατα που πωλήθηκαν στην Ινδία ("αγροτικού" τύπου ποδήλατα που πωλήθηκαν σε εμπόρους λιανικής πώλησης υπό συναρμολογούμενη μορφή) δεν είναι συγκρίσιμα με αυτά που εξάγουν κινέζοι κατασκευαστές στην Κοινότητα. και- Η ινδική αγορά είναι ιδιαίτερα προστατευόμενη (υψηλοί δασμοί, σύστημα αδειών για εισαγωγές, επιδοτήσεις παραγωγών).(26) Με βάση τα παραπάνω, τα ακόλουθα γεγονότα και παρατηρήσεις επηρέασαν την εκτίμηση του κατά πόσον το Μεξικό αποτελεί κατάλληλη ανάλογη χώρα:- Τα ποδήλατα που παρήχθησαν στο Μεξικό έχουν τα ίδια τεχνικά χαρακτηριστικά με αυτά που παράγονται στην Κίνα και εξάγονται στην Κοινότητα.- Το Μεξικό μπορεί να θεωρηθεί ως ελεύθερη και αντιπροσωπευτική αγορά. Οι εισαγωγές ποδηλάτων αντιπροσωπεύουν το 13% των ετησίων πωλήσεων. Το νομικό και εμπορικό περιβάλλον είναι ευνοϊκό προς τις ελεύθερες συναλλαγές και τον ανταγωνισμό. Ο δασμός (20%) είναι συγκρίσιμος με αυτόν της Ευρωπαϊκής Ένωσης (15,4%). Δεν υπάρχουν ποσοτικοί περιορισμοί ή σύστημα αδειών. Οι μεξικανοί παραγωγοί είναι ελεύθεροι να αντλήσουν μέρη των προϊόντων και υλικά είτε από την εγχώρια αγορά (όπου υπάρχει μεγάλος αριθμός προμηθευτών σωλήνων, μεταλλικών φύλλων, πλαστικού, επίσωστρων, σελλών κλπ), ή στο εξωτερικό (για μέρη όπως οι στεφάνες τροχών, οι πλήμνες, τα φρένα και ο μηχανισμός αλλαγής ταχυτήτων). Το γεγονός ότι το Μεξικό επέβαλε δασμό αντιντάμπινγκ στα κινεζικά ποδήλατα το 1997 δεν θεωρείται ότι έχει σχέση με την παρούσα υπόθεση.- Ο όγκος εγχωρίων πωλήσεων των μεξικανικών παραγωγών είναι συγκρίσιμος με τον όγκο εξαγωγών της Κίνας.- Τρεις σημαντικοί παραγωγοί ποδηλάτων συνεργάστηκαν στην έρευνα (Mercurio S.A de C.V, Biciclo S.A de C.V και Bicileyca


text: S.A de C.V), που το 1998 αντιπροσώπευαν το 50% των πωλήσεων στην εγχώρια αγορά, όπου ανταγωνίζονταν τουλάχιστον έξι άλλους κύριους παραγωγούς. Οι εν λόγω εταιρίες είναι ανταγωνιστικές, με σύγχρονες εγκαταστάσεις παραγωγής, συμπεριλαμβανομένων αυτοματοποιημένων ή εν μέρει αυτοματοποιημένων συστημάτων κοπής χαλυβδοσωλήνων, συγκόλλησης με βολφράμιο υπό αδρανές αέριο για πλαίσια και περόνες, βαφής με χρώματα υπό μορφή σκόνης ή με βάση το πετρέλαιο και γραμμές συναρμολόγησης. Με βάση τα παραπάνω και σύμφωνα με το άρθρο 2 παράγραφος 7 του βασικού κανονισμού, το Μεξικό θεωρήθηκε κατάλληλη ανάλογη χώρα για τον προσδιορισμό της κανονικής αξίας για το εν λόγω προϊόν.(27) Ορισμένοι παραγωγοί-εξαγωγείς ισχυρίστηκαν ότι ο καθορισμός κανονικής αξίας σε ανάλογη χώρα δεν ήταν πλέον σκόπιμος και θα στρέβλωνε οποιαδήποτε πρόβλεψη για μελλοντική πρακτική ντάμπινγκ. Ισχυρίστηκαν ότι λειτουργούσαν επί του παρόντος υπό συνθήκες οικονομίας της αγοράς, όπως καθορίζει το άρθρο 2 παράγραφος 7 στοιχείο γ του βασικού κανονισμού και ότι αυτό αποτελούσε μεταβολή των συνθηκών που δικαιολογεί τη χρησιμοποίηση διαφορετικής μεθόδου από αυτή που χρησιμοποιήθηκε κατά την αρχική έρευνα (βλέπε άρθρο 11 παράγραφος 9).Θα πρέπει να τονίσουμε ότι κάθε παραγωγός μπορεί να ισχυριστεί ότι ισχύουν συνθήκες οικονομίας της αγοράς (βλέπε άρθρα 2 παράγραφος 7 στοιχείο β και γ), εφόσον μπορεί να αποδείξει την εν λόγω μεταβολή των συνθηκών. Δεδομένης της φύσεως μιας τέτοιας μεταβολής, θεωρείται σκόπιμο να εξεταστεί αυτό το θέμα στο πλαίσιο ενδιάμεσης επανεξέτασης βάσει του άρθρου 11 παράγραφος 3. Εντούτοις, κανένας κινέζος παραγωγός-εξαγωγέας δεν υπέβαλε επαρκή αποδεικτικά στοιχεία ώστε να μπορέσει η Επιτροπή να αρχίσει παράλληλη επανεξέταση βάσει του άρθρου 11 παράγραφος 3 κατά την έναρξη της παρούσας επανεξέτασης για τη λήξη των μέτρων.(28) Συνεπώς, σύμφωνα με το άρθρο 11 παράγραφος 9, η παρούσα επανεξέταση όφειλε να εξετάσει τα θέματα πρακτικής ντάμπινγκ με την ίδια μέθοδο όπως και στην αρχική έρευνα, ήτοι, μεταξύ άλλων με τον καθορισμό κανονικής αξίας σε ανάλογη χώρα.β) Κανονική αξία(29) Κατά πρώτον, διαπιστώθηκε - συνολικά και ανά μοντέλο - ότι οι εγχώριες πωλήσεις των μεξικανών παραγωγών ήταν ισοδύναμες με τουλάχιστον το 5% των εισαγωγών καταγωγής Κίνας από άποψη όγκου, ήτοι ότι ήταν αντιπροσωπευτικές κατά την έννοια του άρθρου 2 παράγραφος 2 του βασικού κανονισμού.(30) Διαπιστώθηκε επίσης ότι όλες οι σχετικές εγχώριες πωλήσεις των συνεργασθέντων μεξικανών παραγωγών σε ανεξάρτητους πελάτες μπορούσε να θεωρηθεί ότι πραγματοποιήθηκαν κατά τις συνήθεις εμπορικές πράξεις. (Η σταθμισμένη μέση τιμή πώλησης όλων των πωλήσεων κατά την περίοδο της έρευνας υπερέβαινε το σταθμισμένο μέσο όρο του μοναδιαίου κόστους παραγωγής, και ο όγκος των μεμονωμένων πωλήσεων σε τιμή κατώτερη από το μοναδιαίο κόστος παραγωγής ήταν μικρότερος από 20% των πωλήσεων που χρησιμοποιήθηκαν για τον καθορισμό της κανονικής αξίας).(31) Συνεπώς η κανονική αξία καθορίστηκε με βάση την καταβληθείσα ή καταβλητέα τιμή, κατά τις συνήθεις εμπορικές συναλλαγές, από ανεξάρτητους εγχώριους πελάτες των συνεργασθέντων μεξικανών παραγωγών κατά την περίοδο της έρευνας.γ) Τιμή εξαγωγήςi) Συνεργασθέντες παραγωγοί-εξαγωγείς(32) Υποβλήθηκαν λεπτομερείς πληροφορίες σχετικά με τις τιμές εξαγωγής από δέκα κινέζους.παραγωγείς-εξαγωγείς. Εντούτοις, σύμφωνα με τα στοιχεία της Eurostat, αυτά τα στοιχεία αντιπροσώπευαν μόνο το 30% των κινεζικών εξαγωγών ποδηλάτων στην Κοινότητα κατά την περίοδο της έρευνας (π.χ. περίπου 4.200 μονάδες).(33) Οι τιμές εξαγωγής γι ́αυτές τις


text: εταιρίες υπολογίστηκαν με βάση τις πράγματι καταβληθείσες ή καταβλητέες τιμές για το υπό εξέταση προϊόν σύμφωνα με το άρθρο 2 παράγραφος 8 του βασικού κανονισμού.ii) Μη συνεργασθέντες παραγωγοί(34) Για το υπόλοιπο 70% των εισαγωγών από την Κίνα, για το οποίο δεν υπήρξε συνεργασία, τα πορίσματα βασίστηκαν στα διαθέσιμα στοιχεία σύμφωνα με το άρθρο 18 παράγραφος 1 του βασικού κανονισμού. Συνεπώς καθορίστηκε μέση τιμή εξαγωγής για όλες τις συναλλαγές με βάση τα στοιχεία της Eurostat αλλά αφού αφαιρέθηκαν οι εξαγωγές από τους συνεργασθέντες παραγωγούς. Τα στοιχεία της Eurostat δεν θεωρούνται συνήθως κατάλληλη πηγή πληροφόρησης στις περιπτώσεις που η συνεργασία καλύπτει μόνο το 30% των εισαγωγών των εν λόγω προϊόντων. Εντούτοις στην περίπτωση αυτή χρησιμοποιήθηκαν διότι, δεδομένων των μικρών ποσοτήτων που εισήχθησαν κατά την περίοδο της έρευνας, η ουσία της ανάλυσης είναι το ερώτημα κατά πόσον είναι πιθανόν να επαναληφθεί πρακτική ντάμπινγκ σε σημαντικές ποσότητες, και όχι να εξασφαλιστεί ότι οι εξαγωγείς δεν επιβραβεύονται για την άρνηση συνεργασίας. Επιπλέον, δεδομένου ότι η επανεξέταση για τη λήψη των μέτρων μπορεί να οδηγήσει μόνο στη διατήρηση ή την κατάργηση των μέτρων, αλλά όχι στην τροποποίησή τους, δεν είναι απαραίτητο να υπολογιστεί περιθώριο ντάμπινγκ με απόλυτη ακρίβεια.δ) Σύγκριση(35) Θα πρέπει να σημειωθεί ότι σε ορισμένες περιπτώσεις διαπιστώθηκαν διαφορές μεταξύ των ποδηλάτων που εισήχθησαν από την Κίνα και των ποδηλάτων που παρήχθησαν και πωλήθηκαν στο Μεξικό - συνήθως διότι τα κινεζικά μοντέλα ήταν τεχνολογικά ανώτερα. Σε έρευνα που άρχισε σύμφωνα με το άρθρο 5 του βασικού κανονισμού, αυτό θα απαιτούσε προς τα άνω προσαρμογή της κανονικής αξίας (στην προκειμένη περίπτωση, βασισμένη στις εγχώριες τιμές του Μεξικού) για να εκφραστεί η διαφορά, πράγμα που με τη σειρά του θα ανύψωνε το επίπεδο ντάμπινγκ που διαπιστώθηκε. Εντούτοις, αυτή η προσαρμογή δεν θεωρήθηκε απαραίτητη στην προκειμένη περίπτωση λόγω της μικρής συνολικής επίπτωσης στο ποσοστό ντάμπινγκ, καθώς και του ότι τα μέτρα δεν μπορούν να τροποποιηθούν μετά την επανεξέταση για τη λήξη των μέτρων.(36) Με σκοπό μία δίκαιη σύγκριση, και σύμφωνα με το άρθρο 2 παράγραφος 10 του βασικού κανονισμού, πραγματοποιήθηκαν προσαρμογές για να ληφθούν υπόψη οι διαφορές για τις οποίες προβλήθηκε ισχυρισμός όσον αφορά το κόστος μεταφοράς, τις εγγυήσεις, τις πιστώσεις, τα έξοδα εργασιών διεκπεραίωσης και παρεπόμενα έξοδα, που διαπιστώθηκε ότι επηρεάζουν τις τιμές και τη δυνατότητα σύγκρισης των τιμών.ε) Περιθώριο ντάμπινγκ(37) Σύμφωνα με το άρθρο 2 παράγραφος 11 του βασικού κανονισμού, η σταθμισμένη μέση κανονική αξία σε επίπεδο FOB στα μεξικανικά σύνορα συγκρίθηκε με τη σταθμισμένη μέση τιμή εξαγωγής (τόσο των συνεργασθέντων όσο και των μη συνεργασθέντων παραγωγών) σε επίπεδο FOB στα κινεζικά σύνορα, στο ίδιο στάδιο εμπορίας.(38) Από την παραπάνω σύγκριση προέκυψε ύπαρξη σημαντικής πρακτικής ντάμπινγκ, και το περιθώριο ντάμπινγκ ισούται με το ποσό κατά το οποίο η κανονική αξία υπερέβη την τιμή εξαγωγής. Το περιθώριο ντάμπινγκ που διαπιστώθηκε ήταν υψηλότερο από αυτό που διαπιστώθηκε κατά την αρχική έρευνα.(39) Από την έρευνα δεν φάνηκε πιθανό να σταματήσει η πρακτική ντάμπινγκ εάν καταργηθούν τα μέτρα. Συνεπώς συνάγεται το συμπέρασμα ότι είναι πιθανόν να συνεχιστεί η πρακτική ντάμπινγκ.(40) Ορισμένοι παραγωγοί-εξαγωγείς ισχυρίστηκαν ότι είναι αδύνατον να συναχθούν έγκυρα συμπεράσματα σχετικά


text: με την τρέχουσα ή μελλοντική πρακτική ντάμπινγκ βάσει τόσο μικρής ποσότητας εισαγωγών. Παρόλο που είναι αποδεκτό ότι το συμπέρασμα ότι υπάρχει πρακτική ντάμπινγκ δεν δικαιολογεί από μόνο του τη διατήρηση των μέτρων, αυτό αποτελεί ωστόσο έναν παράγοντα που επηρεάζει την απόφαση σχετικά με το εάν πρέπει να καταργηθούν ή να διατηρηθούν.3. Πιθανότητες επανάληψης της πρακτικής ντάμπινγκ(41) Διαπιστώθηκε ότι ισχύουν οι ακόλουθοι παράγοντες κατά την εξέταση του κατά πόσον είναι πιθανόν να επαναληφθεί η πρακτική ντάμπινγκ: ύπαρξη πρακτικής ντάμπινγκ, πλαίσιο καταστρατήγησης, τάσεις της παραγωγής και της χρησιμοποίησης της παραγωγικής ικανότητας στην Κίνα και τάσεις όσον αφορά τον αριθμό των κινεζικών ποδηλάτων που εξάγονται σε παγκόσμιο επίπεδο σε τιμές ντάμπινγκ.α) Ύπαρξη πρακτικής ντάμπινγκ και πλαίσιο καταστρατήγησης(42) Παρόλο που το περιθώριο ντάμπινγκ που διαπιστώθηκε κατά την αρχική έρευνα ήταν υψηλό (30,6%), η παρούσα έρευνα δείχνει ότι η πρακτική ντάμπινγκ όχι μόνο δεν εξουδετερώθηκε αλλά αντίθετα αυξήθηκε.(43) Επιπλέον, καταβλήθηκαν πολλές προσπάθειες για την καταστρατήγηση των επιβληθέντων μέτρων αντιντάμπινγκ. Από το 1993, μεγάλος αριθμός συναρμολογητών ποδηλάτων άρχισε να ασκεί δραστηριότητες στην Κοινότητα και οι εισαγωγές μερών ποδηλάτων αυξήθηκαν εντυπωσιακά. Αυτή η εξέλιξη - αντίδραση προς τα αρχικά μέτρα - τονίστηκε στα πορίσματα της έρευνας κατά της καταστρατήγησης του 1996.(44) Η έρευνα έδειξε επίσης ότι μετά την επιβολή μέτρων αντιντάμπινγκ το 1993, οι κινέζοι παραγωγοί-εξαγωγείς συνεργάστηκαν με τους εισαγωγείς στην Κοινότητα για να αποφύγουν το δασμό αποστέλλοντας φορτία ποδηλάτων υπό μη συναρμολογημένη μορφή. Τα μέρη που προορίζονταν για τον ίδιο συναρμολογητή ήταν μοιρασμένα σε διάφορα κιβώτια, απεστάλησαν σε διαφορετικές ημερομηνίες και ορισμένες φορές εκφορτώθηκαν σε διαφορετικούς κοινοτικούς λιμένες.(45) Μία άλλη μορφή καταστρατήγησης ήταν η αποστολή φορτίων κινεζικών ποδηλάτων στην Κοινότητα με πιστοποιητικά καταγωγής, που στη συνέχεια αποσύρθηκαν, με την ένδειξη ότι παρήχθησαν στο Βιετνάμ (523 000 ποδήλατα από το 1992 έως το 1995).(46) Η έρευνα που οδήγησε στην παράταση των μέτρων έδειξε επίσης, όσον αφορά τα βασικά μέρη ποδηλάτων, ότι υπήρχαν αποδεικτικά στοιχεία για πρακτική ντάμπινγκ σε σχέση με τις κανονικές αξίες που είχαν καθοριστεί προηγουμένως.(47) Ορισμένες εταιρίες αρνήθηκαν ότι η καταστρατήγηση των αρχικών μέτρων μέσω των εργασιών συναρμολόγησης στην Κοινότητα αποτελούσε παράγοντα που έπρεπε να ληφθεί υπόψη στην εκτίμηση των πιθανοτήτων επανάληψης της πρακτικής ντάμπινγκ. Εντούτοις, αυτό το επιχείρημα δεν μπορεί να γίνει αποδεκτό. Η έρευνα για καταστρατήγηση που άρχισε το 1996 έδειξε ότι η καταστρατήγηση των μέτρων συνοδεύτηκε από πρακτική ντάμπινγκ και ότι υπονομεύθηκαν τα επανορθωτικά αποτελέσματα των μέτρων.(48) Επιπλέον, τα αποτελέσματα της έρευνας κατά της καταστρατήγησης καθώς και το σημερινό χαμηλό επίπεδο εισαγωγών από την Κίνα έδειξαν ότι οι κινέζοι παραγωγοί-εξαγωγείς κατέβαλαν μικρές προσπάθειες για να ασκήσουν ανταγωνισμό στην κοινοτική αγορά σε τιμές που δεν αποτελούν αντικείμενο ντάμπινγκ.β) Τάσεις παραγωγής και χρησιμοποίησης του παραγωγικού δυναμικού στην Κίναi) Ο κλάδος παραγωγής εν γένει(49) Σύμφωνα με τις διαθέσιμες πληροφορίες (καταγγελία), η παραγωγική ικανότητα στην Κίνα είναι πολύ υψηλή (εκτιμάται περίπου σε 70 εκατομμύρια μονάδες). Κατά τα τελευταία έτη, σημειώθηκαν σημαντικές επενδύσεις σε μεικτές επιχειρήσεις, ιδίως από μέρους των εταιριών της Ταϊβάν, και χορηγούνται υψηλές εκπτώσεις φόρου και δασμών στους παραγωγούς που προσανατολίζονται προς τις εξαγωγές.(50) Από το 1995 μέχρι την περίοδο της έρευνας, η συνολική


text: παραγωγή ποδηλάτων μειώθηκε, η εγχώρια κατανάλωση διακυμάνθηκε μεταξύ 25 και 30 εκατομμυρίων μονάδων, και οι εξαγωγές διακυμάνθηκαν από 8 και 16 εκατομμύρια ποδήλατα. Το ποσοστό χρησιμοποίησης της παραγωγικής ικανότητας είναι συνεπώς μάλλον χαμηλό, ήτοι μόλις υπερβαίνει το 50%.(51) Λόγω του τεράστιου πλεονάσματος παραγωγικής ικανότητας, οι κινέζοι παραγωγοί-εξαγωγείς σημείωσαν σε μεγάλο βαθμό στασιμότητα όσον αφορά τη διαδικασία παραγωγής και το φάσμα προϊόντων. Οι εν λόγω παραγωγοί θα ήταν συνεπώς σε θέση να αυξήσουν πολύ γρήγορα την παραγωγή τους και να την κατευθύνουν προς οποιαδήποτε εξαγωγική αγορά συμπεριλαμβανομένης, όταν καταργηθούν τα μέτρα, της αγοράς της Κοινότητας.(52) Η κατάσταση επιδεινώνεται από το γεγονός ότι, παρόλο που υπόκεινται από τα μέτρα από το 1997, οι εισαγωγές βασικών μερών ποδηλάτων συνέχισαν να αυξάνονται, δεδομένου ότι οι συναρμολογητές μπορούν να απαλλαχθούν από το δασμό εάν αποδείξουν ότι η αξία των μερών καταγωγής ή προέλευσης Κίνας είναι χαμηλότερη από το 60% της συνολικής αξίας των μερών του συναρμολογηθέντος προϊόντος, ή ότι η προστιθέμενη αξία των εισαχθέντων μερών κατά τις εργασίες συναρμολόγησης ή ολοκλήρωσης της παραγωγής, είναι υψηλότερη από 25% του κόστους παραγωγής (βλέπε άρθρο 13 παράγραφος 2 στοιχείο β του βασικού κανονισμού).Η αύξηση των εισαγωγών μερών ποδηλάτων φαίνεται από τον ακόλουθο πίνακα.>ΘΕΣΗ ΠIΝΑΚΑ>Πηγή: Eurostat(53) Τα εν λόγω μέρη παράγονται από εταιρίες οι οποίες έχουν την ικανότητα να παράγουν πλήρη ποδήλατα. Εάν τα μέτρα καταργηθούν, είναι πιθανόν να ξαναρχίσουν πολύ γρήγορα οι εισαγωγές πλήρων ποδηλάτων καταγωγής Κίνας που θα αντικαταστήσουν τις τρέχουσες εισαγωγές μερών ποδηλάτων.ii) Συνεργαζόμενοι παραγωγοί(54) Παρόλο που τα αριθμητικά στοιχεία παραγωγής για το 1995 μέχρι τα τέλη της περιόδου έρευνας είναι σχετικά σταθερά, οι προβλέψεις για το 1999 από τις συνεργασθείσες κινεζικές εταιρίες αντανακλούν την πρόθεση αύξησης της παραγωγής κατά 16% σε 10,6 εκατομμύρια μονάδες.(55) Επιπλέον, τα στοιχεία χρησιμοποίησης της παραγωγικής ικανότητας δείχνουν σημαντικό πλεόνασμα παραγωγικής ικανότητας στο διάστημα μεταξύ 1995 και του τέλους της περιόδου έρευνας. Επιπλέον, η αύξηση της παραγωγής που προβλέπεται για το 1999 θα αφήσει ωστόσο επαρκή παραγωγική ικανότητα για άλλα 5,8 εκατομμύρια μονάδες.(56) Ορισμένες εταιρίες ισχυρίστηκαν ότι τα συμπεράσματα της Επιτροπής για την παραγωγική ικανότητα και τη χρησιμοποίησή της στην Κίνα δεν συνοδεύονται από αξιόπιστα αποδεικτικά στοιχεία. Σχετικά με αυτό το θέμα, αναφέρθηκαν στα πορίσματα της Διεθνούς Επιτροπής Εμπορίου των ΗΠΑ. Αυτός ο ισχυρισμός δεν έγινε αποδεκτός. Κατά πρώτον, τα εν λόγω πορίσματα σχετίζονται με περίοδο διαφορετική από την ΠΕ. Θα πρέπει να σημειωθεί ότι τα συμπεράσματα της Επιτροπής και του Συμβουλίου βασίζονται σε στοιχεία που υπέβαλαν οι ίδιοι οι συνεργασθέντες κινέζοι παραγωγοί-εξαγωγείς. Επιπλέον, η ύπαρξη σημαντικού παραγωγικού δυναμικού που υποδηλώνει το χαμηλό ποσοστό χρησιμοποίησής του, περίπου 50%, που διαπιστώθηκε για τις συνεργασθείσες εταιρίες, επιβεβαιώνεται από πληροφορίες για τον κινεζικό τομέα παραγωγής ποδηλάτων όπως αναφέρεται στην καταγγελία. Σε αυτό το πλαίσιο, η απλή βεβαίωση από μέρους των συνεργασθεισών εταιριών ότι θα πρέπει να γίνει διάκριση μεταξύ παραγωγικής ικανότητας για τις εξαγωγικές πωλήσεις και παραγωγικής ικανότητας για τις πωλήσεις στην κινεζική εγχώρια αγορά δεν θεωρήθηκε πειστική. Δεν υποβλήθηκαν αποδεικτικά στοιχεία σχετικά με αυτό το θέμα. Τέλος, θα πρέπει να υπενθυμίσουμε ότι εάν θεωρηθεί ότι τα συμπεράσματα της Επιτροπής έχουν συναφθεί σε πολύ